Mahu Tingkatkan Tanah Simpanan, Pulau Pinang Rancang Banyakkan Aktiviti Tambak Tanah

Terletak di utara tanah air, negeri Pulau Pinang yang popular dengan pelancongan dan lambakan restoran tular yang menjadi tumpuan orang ramai seluruh Malaysia.

Terbaharu, negeri yang memiliki keluasan tanah yang terhad bercadang untuk meningkatkan aktiviti menambak tanah. Hal ini turut disahkan oleh Kerajaan Pulau Pinang yang berminat untuk melaksanakannya dalam usaha untuk meningkatkan simpanan tanah negeri tersebut.

Menurut Jawatankuasa Perumahan, Kerajaan Tempatan dan Perancangan Bandar dan Desa Negeri, Jagdeep Singh Deo aktiviti menambak tanah sememangnya tidak dapat dielakkan dalam memastikan agenda pembangunan negeri dapat diperkasakan.

Selain itu, difahamkan langkah yang dilakukan bakal membuka peluang buat warga muda memiliki aset di negeri tersebut.

Keputusan yang dilakukan pastinya bakal menimbulkan pelbagai persoalan dan respon di kalangan rakyat. Sebelum ini, negeri ini turut mengumumkan rancangan untuk mengharamkan homestay dalam mengelakkan gangguan pelancong kepada penduduk setempat.


Tambang E-Hailing Dijangka Meningkat Bermula 12 Julai Ini

Bermula 12 Julai ini, semua servis e-hailing mungkin akan mengalami kenaikan tambang berikutan dengan kekurangan pemandu. Umum mengetahui setiap pemandu e-hailing diwajibkan untuk mempunyai lesen kenderaan pengangkutan awam (PSV) sama seperti pemandu kenderaan awam yang lain seperti teksi.

Pastinya tidak semua pemandu e-hailing mahu mengambil lesen PSV dalam masa terdekat. Menurut rekod pihak Agensi Pengangkutan Awam Darat (APAD), buat masa ini terdapat seramai 167,000 pemandu e-hailing berdaftar tetapi hanya 16,338 orang sahaja memiliki lesen PSV.

Setakat ini, Persatuan Pemandu e-hailing Malaysia menjangkakan tambang akan naik sebanyak 50% bergantung kepada permintaan dan jumlah pemandu di kawasan tersebut, lebih-lebih lagi pada waktu puncak.

Bukan itu sahaja, penumpamg juga akan dijangka terpaksa menunggu lebih lama daripada biasa. Menjangkakan perkara tersebut akan berlaku, syarikat e-hailing akan memberikan insentif kepada pemandu untuk menggalakkan mereka mengambil penumpang pada waktu puncak.


Tambang Ke KLIA Ditawarkan Dengan Harga Serendah RM10

Bagi anda yang selalu mengeluh dengan harga pengangkutan awam yang agak mahal dan tidak berpatutan untuk ke KLIA dan KLIA2, kini anda hanya perlu membayar RM10 sahaja untuk perjalanan ke sana.

Pastinya buat anda yang ingin berjimat akan memilih alternatif ini menggunakan perkhidmatan bas perantara dari stesen LRT Putra Heights. Tiket bagi perkhidmatan ini boleh dibeli secara kombo di setiap stesen LRT, stesen MRT dan stesen Bus Rapid Transit (BRT) serta Monorail.

Menurut Menteri Pengangkutan, Anthony Loke Siew Fook berkata, perkhidmatan ini adalah yang terbaharu daripada Prasarana Malaysia Berhad (Prasarana). Malah, perkhidmatan ini merupakan inisiatif yang dilakukan Prasarana dan Syarikat Perkhidmatan Hafeena melalui jenama basnya, Jetbus.

Dengan kadar frekuensi 30 minit bagi setiap bas dan dilengkapi dengan ruang bagasi, perkhidmatan bas perantara yang berdurasi 40 minit dari stesen LRT Putra Heights ke KLIA mampu mewujudkan pilihan baharu terbaik untuk anda yang berhasrat untuk membuat perjalanan ke KLIA.


Tambang KTM Komuter Ditawarkan Diskaun 20 Peratus Bermula 1 April

Berita baik buat pengguna KTM Komuter dimana Kabinet baru-baru ini telah mengumumkan diskaun tambang sebanyak 20 peratus bermula 1 April ini.

Difahamkan usaha yang dilakukan ini sebagai inisiatif kerajaan dalam mengurangkan beban kos sara hidup rakyat serta menggalakkan rakyat dalam menggunakan pengangkutan tempatan.

Lebih menarik, pengguna yang sudahpun menerima diskaun 20 peratus melalui pengguna kad MyKad dan Touch N Go bakal menikmati diskaun tambahan 20 peratus lagi.

Berdasarkan kenyataan YB Anthony Loke selaku Menteri Pengangkutan, penawaran diskaun ini secara tidak langsung bakal memberi kemudahan kepada 120,000 hingga 130,000 orang setiap hari. Insentif terbaru ini bakal disemak setiap tahun dan bakal diteruskan sekiranya mendapat sambutan yang memberangsangkan.


Tambang LRT, Monorail Naik Bermula 2 Disember

Tambang Transit Aliran Ringan (LRT) dan Monorail akan dinaikkan mengikut jarak perjalanan mulai 2 Disember.

Ketua Pegawai Eksekutif Kumpulan Prasarana, Datuk Azmi Abdul Aziz berkata syarikat perkhidmatan rel itu akan mengenakan tambang kepada penumpang mengikut jarak perjalanan mereka.

Dalam sidang media pada Isnin, Azmi mengumumkan tambang baru tiket yang bermula dengan tambang 70 sen mengikut blok jarak perjalanan yang berbeza.

Katanya, tambang ini tidak semestinya dilihat sebagai satu peningkatan berbanding dengan yang telah berkuat kuasa pada Isnin.

Untuk empat kilometer pertama, penumpang LRT akan dikenakan 30 sen perkilometer perjalanan.

Tambah Azmi, lagi jauh penumpang itu pergi, tambang yang dikenakan untuk setiap blok jarak perjalanan akan dikurangkan.

Jarak 4.1 kilometer hingga 9 kilometer, penumpang akan dikenakan tambang 26.4 sen perkilometer. Untuk 9.1 kilometer hingga 14 kilometer, tambang 21.5 sen perkilometer.

Bagi 14.1 kilometer hingga 19 kilometer, tambang menjadi 18 sen perkilometer dan 19.1 kilometer hingga 24 kilometer, 14.4 sen perkilometer.

Untuk perjalanan melebihi 24 kilometer, tambang akan dikenakan sebanyak 10.8 sen perkilometer.

Perjalanan Monorail juga akan menggunakan blok jarak perjalanan dengan penumpang dikenakan 58.8 sen perkilometer untuk empat kilometer pertama dan 37.2 sen perkilometer untuk 4.1 kilometer hingga 9 kilometer blok.

Azmi menambah perjalanan yang akan dikenakan tambang istimewa Sistem.

Sebelum ini, Pengerusi Suruhanjaya Pengangkutan Awam Darat (SPAD), Tan Sri Syed Hamid Albar menunjukkan tanda-tanda bahawa tambang LRT dan Monorail akan dinaikkan.

Syed Hamid berkata SPAD telah mendapat kelulusan Kabinet untuk menaikkan tambang.

Pada Julai, Prasarana berkata tambang LRT tidak berubah sejak 2002.

Pagi Isnin, Keretapi Tanah Melayu Berhad (KTMB) mengumumkan tambang Komuter juga akan dinaikkan dari 11 sen per kilometer hingga 15 sen per kilometer mulai 2 Disember.

BACA: Penumpang ERL Bayar Tambang RM55 Sehala Mulai 1 Januari

BACA: Kenaikan Harga Tol PLUS Setiap 3 Tahun, Mulai Tahun Depan

LIKE dan FOLLOW Vocket di Facebook serta Instagram


108,757 Saman Belum Dijelaskan, Warga Singapura Bakal Dihalang Keluar Dari Malaysia

Sejak pelbagai kesalahan yang dilakukan oleh warga Singapura semasa masuk Malaysia baru-baru ini, pihak berkuasa akan menghalang warganegara tersebut daripada keluar dari negara ini dan boleh ditangkap jika mempunyai saman tertunggak trafik dan saman berstatus waran tangkap, lapor Harian Metro.

Pengarah Jabatan Siasatan dan Penguatkuasaan Trafik (JSPT) Bukit Aman, Datuk Mat Kasim Karim berkata, sehingga kini sebanyak 108,757 saman masih belum dijelaskan berbanding saman yang dikeluarkan iaitu 143,427 saman sejak 2016 sehingga 2021.

“JSPT ingin mengingatkan kepada semua pesalah trafik warga Singapura bahawa mereka boleh dihalang keluar dari negara ini sekiranya mempunyai saman tertunggak sama ada Pol 170A atau Pol 257 berdasarkan di bawah Seksyen 66J Akta Pengangkutan Jalan 1987 dan di bawah Seksyen 24(4) Akta Polis 1967.

“Sementara itu, jika pesalah trafik mempunyai saman berstatus waran tangkap, polis akan menangkap mereka dan dituduh di mahkamah. Sekiranya tidak dapat dituduh pada hari sama, pesalah trafik berkenaan akan ditahan jika tidak dapat mengemukakan penjamin dalam kalangan warga Malaysia, sebelum dituduh keesokan hari,” terang beliau dalam satu kenyataan baru-baru ini.

Tambah Datuk Mat Kasim lagi, pihaknya sentiasa mengadakan Operasi Saman Tertunggak Warganegara Asing (OSTWA) bagi mengambil tindakan terhadap pesalah trafik warga Singapura sama ada berskala besar yang membabitkan semua kontinjen atau sederhana yang dilakukan oleh kontinjen Johor sepanjang tahun.

“Sehubungan itu, saya menyangkal isu saman tertunggak terkait dengan kelemahan penguatkuasaan. Perkara yang turut menyumbang kepada saman tertunggak ialah notis saman gagal disampaikan berikutan tidak mempunyai alamat pesalah trafik berkenaan bagi membolehkan saman diposkan kepada mereka.

“Selain itu, kemungkinan terdapat kenderaan yang dikeluarkan saman oleh polis sudah dilupuskan apabila sampai tempohnya, iaitu lima tahun berdasarkan undang-undang yang berkuat kuasa di Singapura,” terang beliau.

Polis Buka Kertas Siasatan Cari Pemandu BMW Singapura Memandu Secara Melulu

Di samping itu, pihaknya juga mengalu-alukan pelaksanaan pendaftaran kenderaan warga Singapura oleh Jabatan Pengangkutan Jalan (JPJ) melalui Sistem Kutipan Caj Jalan (RC) dan Rekod Kemasukan Kenderaan Asing (VEP) yang berkuat kuasa di pintu masuk sempadan negara tidak lama lagi.

Melalui sistem ini, PDRM akan mendapatkan maklumat pesalah trafik bagi membolehkan notis saman dapat disampaikan kepada pesalah trafik. Sistem ini juga akan mengimbas nombor pendaftaran kenderaan warga Singapura yang memasuki sempadan Malaysia serta memaparkan jumlah saman tertunggak dan mereka dihalang keluar sehingga semua saman dijelaskan berdasarkan peruntukan undang-undang.

Mod ‘Auto-Pilot’ Dilarang Di Malaysia, PDRM Akan Buka Kertas Siasatan Terhadap Pasangan Singapura

Bagi membantu pihak berkuasa melaksanakan tugasan dengan lebih efisien, JSPT telah meningkatkan peralatan penguat kuasa yang lebih moden dan berkesan iaitu dengan menggunakan 40 alat Pengimbas Nombor Pendaftaran Kenderaan (iCOPS).

Pengimbas itu digunakan bagi mengesan pesalah trafik yang mempunyai saman tertunggak dan saman berstatus waran tangkap. Ia dihubungkan terus kepada pangkalan data dan dapat mengesan kenderaan hilang atau yang dilaporkan curi termasuklah kenderaan klon.

Untuk meningkatkan kecekapan dan keselamatan pengguna jalan raya pula, JSPT turut menggunakan Peralatan Pengesan Had Laju (In-Car Radar) yang dipasang pada kenderaan peronda bagi menangani kesalahan memandu melebihi had laju dan mengeluarkan saman terhadap pesalah trafik berkenaan pada ketika itu juga.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Lihat beberapa kesalahan yang dilakukan oleh warga Singapura semasa baru masuk semula ke Malaysia sehingga mencetuskan kemarahan netizen negara ini.

Anggota KPDNHEP Sedia Pantau Stesen Minyak Berhampiran Sempadan Utara-Selatan Malaysia

Geng Konvoi BMW Singapura Pandu Secara Berbahaya Undang Rasa Tidak Puas Hati Orang Ramai

CCTV Rakam Pemandu BMW Singapura Sengaja Buang Air Kecil Di Tempat Terbuka


15 Aktiviti Dan Peralatan Ini Bagus Untuk Rangsang Anak Jadi Genius

Semua ibubapa mahukan anak yang bijak pandai agar cerah masa depan anak dan keluarga. Ia satu kebanggaan terutama apabila anak sendiri melebihi anak orang lain.

Keinginan anak genius ini dibentuk semasa mengandung lagi. Ada bakal ibu membaca al-Quran, ada yang membuat sudoku, ada yang mahu elemen positif sahaja di persekitaran dan lain-lain lagi usaha.

Ini menunjukkan ramai percaya anak boleh dirangsang pertumbuhan otak sejak dalam kandungan lagi. Tapi jika anda tidak melakukannya, jangan risau kerana hari ini saya mahu kongsi 15 aktiviti ini.

Menyusukan anak dengan susu badan sahaja sekurang-kurangnya 6 bulan pertama hingga 2 tahun, jika mampu, dapat bantu meningkatkan IQ anak. Anda boleh dapatkan nursing cover dengan pelbagai corak dan warna di sini.

Buku skrap juga boleh digunakan untuk catatan memori bersama anak. Gunting dan tampal gambar-gambar binatang untuk dijadikan buku skrap.

Boleh gunakan gambar yang diambil ketika melawat zoo, menggunting gambar dari surat khabar, majalah atau buku lama untuk hasilkan buku begini. Labelkan nama haiwan untuk anak buat rujukan. Selain buku skrap haiwan, anda juga boleh dapatkan pelbagai lagi rangkaian jenis buku skrap khusus untuk anak anda di sini.

Pilih lagu-lagu rakyat atau lagu yang berunsur pendidikan dan nyanyi pada anak. Untuk anak yang sudah boleh bercakap, boleh ajar anak menyanyi bersama. Antara kebaikannya, anak dapat belajar sambil bergembira. Klik di sini untuk dapatkan mikrofon yang fancy ini dengan harga diskaun sehingga 44%.

Sangat bagus dedahkan anak tentang warna sejak awal. Aktiviti ini juga mudah dilakukan, boleh gunakan mainan atau apa sahaja objek berwarna yang ada di sekeliling. Boleh juga perkenalkan anak dengan warna air, berus dan kertas. Aktiviti ini dapat meningkatkan kreativiti anak. Anda boleh dapatkan jenga bewarna ini dengan separuh harga hanya di sini.

Bermain dengan kad imbasan merupakan antara aktiviti yang menyeronokkan dan efektif. Anak cepat belajar dengan menggunakan kaedah ini. Ia juga tidak membosankan kerana kad imbasan boleh dipelbagaikan temanya.

Memandangkan kad imbasan 4d ini merupakan teknologi yang masih baru, kami yakin ibu bapa juga bakal terhibur bermain bersama anak menggunakan kad imbasan ini. Klik di sini untuk membuat tempahan.

Ajak anak sama-sama buat kraf tangan mudah. Contohnya kraf kertas. Gunting dan tampal kertas warna atau membuat origami.

Buntu mencari tempat untuk mendapatkan alat bantuan membuat kraf tangan? Dapatkannya di sini.

Lukis apa sahaja objek. Mulakan dengan yang mudah contohnya bentuk asas seperti bulatan, segi tiga dan segi empat. Kemudian boleh teruskan kepada objek yang lebih kompleks seperti haiwan dan buah-buahan. Menggunakan drawing board yang besar ini mungkin bakal mengelakkan anak anda daripada ‘melukis’ di tempat yang tidak sepatutnya.

Anda boleh guna puppet sebagai watak-watak dalam cerita. Sangat beruntung jika ibu atau bapa pandai bercerita pada anak. Namun jika tiada idea mahu berkongsi cerita apa, ibu bapa boleh bercerita kisah-kisah Nabi, haiwan teladan atau sifat moral dengan membaca buku cerita pada anak. Anda boleh dapatkan puppet comel ini di sini.

Aktiviti ini menggalakkan anak berfikir. Cuba berikan teka teki mudah. Kemudian berikan bayangan jawapan. Bila anak dapat meneka dengan betul, berikan pujian supaya keyakinan diri anak meningkat. Anda boleh dapatkannya di sini.

Buku interaktif menggunakan pen khas yang akan mengeluarkan bunyi apabila diarahkan ke atas muka surat buku ini. Doa, selain dibaca selepas solat, boleh dibaca pada bila-bila masa. Ajarkan anak doa ringkas dan selitkan juga fadhilat doa tersebut. Anda boleh dapatkan buku doa khusus untuk kanak-kanak ini dengan separuh harga di sini.

Pada umur 3 ke 4 tahun, anak-anak sudah boleh didedahkan kemahiran bersosial dan bergaul dengan kanak-kanak seusianya. Anak dapat bermain dan melakukan aktiviti bersama kawan-kawan. Aktiviti ini juga dapat mendidik anak sikap bekerjasama dan toleransi.

Kurangkan waktu menonton TV kerana ia adalah komunikasi sehala sahaja yang mana kurang membantu untuk merangsang otak anak. Anda boleh galakkan anak lakukan aktiviti lain seperti di atas.

Aktiviti ini menggalakkan daya fokus dan kreativiti. Boleh masukkan anak ke kelas piano, violin atau gitar. Mendapatkan drum set ini mungkin langkah awal terbaik sebelum menghantar anak anda ke kelas yang lebih serius dan mempelajari dengan lebih mendalam mengenai sesebuah alat muzik.

Tidak dapat tidak, mahu jadi pintar perlu banyak membaca. Dedahkan anak dengan buku sejak kecil. Ibubapa juga harus membaca dan berdamping dengan buku sebagai contoh kepada anak. Rak buku yang berwarna-warni ini mungkin boleh dijadikan motivasi anak anda supaya rajin membaca.

Aktiviti ini menyihatkan tubuh dan menggalakkan cara hidup aktif. Bila anak sihat, minda lebih cergas. Boleh beriadah di taman rekreasi, padang atau pantai. Ibu bapa juga boleh dedahkan alam sekitar pada anak dengan lebih dekat. Dapatkan outdoor trampoline ini dengan harga diskaun di sini.

15 cara di atas ini adalah antara yang ibubapa boleh lakukan demi kegeniusan anak. Pilih cara yang sesuai dan mengikut kemampuan anda untuk merealisasikannya. Biar 1 tapi konsisten.

Sebelum mengakhiri artikel ini, saya ingin kongsi salah satu quote daripada seorang pakar untuk anda renung-renungkan:

“Matikan TV, mintalah anak keluar rumah, mendekatkan diri dengan alam dan mengolah tubuh, merupakan salah satu kaedah terbaik untuk melatih anak menjadi pandai, tangkas dan bertubuh sihat.”


Tambang Sehala Ke KLIA Kini Dikurangkan Dengan Perkhidmatan GrabCar

Grab merupakan syarikat yang semakin berkembang serta sangat mementingkan keperluan pengguna. Pada minggu lepas Grab baru sahaja mengumumkan GrabHitch dan pada minggu ini pihak Grab Malaysia mengumumkan pengurangan harga untuk pergi atau pulang dari KLIA/KLIA2.

Langkah yang diambil oleh Grab ini merupakan idea yang terbaik untuk bersaing bersama perkhidmatan kenderaan yang lain. Dengan tambang sekadar RM65 untuk satu hala, bagi kami harga ini sangatlah berpatutan jika dibandingkan dengan harga RM80 pada sebelum ini.

Harga tambang terbaru daripada Grab ini ekeftik bermula 9 Mei ini. Seperti sebelumnya, penumpang perlu menanggung kos tol yang terlibat dalam perjalanan.


Tambang Teksi Malaysia Ke-5 Paling Murah Di Dunia

Berdasarkan kajian yang dilakukan oleh sebuah laman web perkhidmatan pelancongan, taxi2airport.com mendapati bahawa tambang teksi di Malaysia antara yang paling murah di dunia. Malaysia berada pada tangga ke-5 dengan kadar tambang EUR1.70 (~RM7.98) untuk perjalanan 5 km.

Hasil kajian yang baharu sahaja dikongsikan beberapa hari lalu mendapati Mesir merupakan negara yang menawarkan tambang paling murah iaitu EUR0.84 (~RM3.94) untuk 5 km, diikuti oleh India EUR1.29 (~RM7.98) seterusnya Thailand pada taraf EUR1.41 (~RM6.62).

Rata-rata negara tumpuan pelancong di Asia dikategorikan sebagai tambang teksi termurah kecuali Jepun yang mengenakan tambang sebanyak EUR15.64 (~RM73.38) untuk 5 km. Tambang termahal yang dicatatkan bernilai EUR22.68 (~RM106.41) untuk 5 km perjalanan di Switzerland.

Sebagai rakyat Malaysia yang pernah menaiki teksi, apa pendapat anda mengenai kadar tambang teksi pada hari ini?


Tambat Hati Yang Tersayang Dengan Sejambak Bunga Pada Hari Ibu Ini

13 Mei bakal tiba tapi sudahkah anda menyiapkan hadiah buat ratu hati anda? Pada tarikh ini, ibu di seluruh dunia diraikan dan macam-macam cara sebenarnya orang menyambut hari ibu ini.

Kalau selebriti luar negara contohnya Victoria dan David Beckham, masing-masing menghadiahkan Audi Q3 kepada ibu yang tercinta. Justin Bieber pula mencipta sendiri sebuah lagu yang berjudul ‘Turn to you’.

Kita? Rasanya masih belum cukup ‘budget’ nak hadiahkan kereta seperti Beckham. Jika tidak mampu ikut Beckham dan jadi Justin Bieber, sejambak bunga sudah cukup untuk gembirakan hati ibu tersayang.

Ha, mengapa bunga? Pernah dengar pepatah ini, Say it with flowers? Bunga dapat mewakili perasaan kita terhadap seseorang yang kita kasihi dan menyatakan betapa berartinya mereka di dalam hidup kita. Sweet kan?

Menurut kajian American Evolutionary Psychology, bunga mampu merubah mood wanita menjadi lebih positif untuk 3 hari berikutnya. Sebab itulah kenapa seorang lelaki yang romantik akan memberikan sejambak bunga kepada kekasih mereka. Bagi setiap anak, ibulah ‘kekasih’ pertama mereka apabila lahir sahaja ke dunia.

Kami tahu pasti ramai yang mungkin tidak mahir untuk memilih bunga yang sesuai untuk dihadiahkan kepada ibu anda. Jadi kami akan bantu anda.

Bunga carnation memang sudah popular sejak beribu tahun dahulu. Ianya menjadi pilihan para bangsawan untuk dihadiahkan kepada orang yang mereka sayangi. Jadi pendek cerita, bunga carnation memang ada kelas!

Ramai yang risau jika memilih bunga hidup kerana bimbang akan layu. Jangan risau jika bunga pilihan anda ialah Carnation. Don’t worry kerana bunga carnation yang sudah layu boleh dijadikan potpuri ataupun wangian. Carnation juga boleh membantu melegakan stress, membantu wanita dalam menghadapi masalah mood dan juga dapat menstabilkan hormon.

Kini anda tidak perlu risau jika tiada kedai bunga yang berhampiran dengan anda kerana Happy Bunch ada untuk membantu anda. Untuk setiap pembelian jambangan bunga Mother’s Day Bunch Special bernilai RM99 (termasuk GST), anda akan mendapat servis penghantaran percuma untuk setiap jambangan bunga yang anda tempah.

Anda bukan setakat menerima jambangan bunga tetapi set biskut coklat cip khas daripada The Skinny Baker. Di sebalik The Skinny Baker ini adalah duo ibu dan anak yang menghasilkan biskut home made dengan penuh kasih sayang; seiring dengan tema hari ibu.

Tiada yang lebih indah dan berbaloi selain dapat melihat senyuman daripada insan yang bergelar ibu. Berikan kejutan kepada mereka dengan menjadi seorang yang romantik sempena Hari Ibu ini.

P/S: Khas untuk anda, dapatkan sejambak bunga dengan harga RM89 sahaja untuk pembelian pada tarikh 16-30 April. Harga akan kembali kepada RM99 pada pembelian bermula 1-14 Mei. Gunakan kod diskaun sebanyak 5% dengan hanya memasukkan kod HBVOC5. Kod diskaun sah digunakan dari 16 April sehingga 14 Mei sahaja.

Pembaca VOCKET juga dapat menikmati RM5 untuk pembelian Bunch Daily dan Fav Bunch di Happy Bunch dengan kod promosi khas HBTV5. Untuk keterangan lanjut sila layari laman web www.happybunch.com.my


Tamiya Umum Kolaborasi Bersama Supreme

Tamiya antara jenama terkenal dikalangan kanak-kanak pada era lewat 90-an. Jenama ini menjadi terkenal disebabkan animasi Dash Yonkuro yang memaparkan mainan kereta lumba mini atau dikenali sebagai kereta Dash. Baru-baru ini, jenama ini telah menjalinkan kolaborasi mereka bersama Supreme.

Pengumuman ini dibuat oleh Supreme melalui laman akaun media sosial mereka di Instagram. Di laman web tersebut mereka telah memuat naik satu video yang telah dirakam oleh Oliver Payne yang bermain kereta lumba RC ini di kawasan sekitar bandar New York.

Kolaborasi RC Tamiya x Supreme akan mula dijual pada 15 November ini. Ianya hanya di jual di laman web Supreme sahaja. Kepada yang ini memilikinya, anda boleh pergi laman web Supreme pada tarikh yang tertera atau mendapatkan dengan harga yang lebih tinggi menerusi reseller.

Supreme®/Tamiya Hornet RC Car. 11/15/2018 📹 @safecrackers

A post shared by  Supreme (@supremenewyork) on Nov 13, 2018 at 9:00am PST


Tampil Bergaya Dengan 3 Peranti HUAWEI Yang Terhangat Di Pasaran Masa Kini!

Tahun 2019 menyaksikan definisi fesyen terkini yang lebih meluas, bukan setakat menggayakan baju daripada pereka terkemuka atau memiliki tas tangan mewah, tetapi kini anda boleh tampil bergaya hanya dengan memiliki atau menggunakan peranti teknologi.

Jika dulu, peranti teknologi hanya berperanan untuk memudahkan kehidupan, tapi kini tak lagi sebabnya ia juga berperanan untuk melengkapkan gaya anda!

Lihat sahaja telefon pintar flagship terbaik daripada HUAWEI, Mate 30 Pro yang menjadi bualan ramai sejak diperkenalkan kepada umum kerana reka bentuk dan gayanya yang trendy. Bukan itu saja, flagship kali ni turut menampilkan peranti sokongan yang berprestasi tinggi untuk fotografi, interaksi dan gaya hidup.

Tak percaya? Berikut kami kongsikan tentang 3 peranti HUAWEI yang tengah meletup di pasaran ketika ini!

Siri HUAWEI Mate 30 yang dilengkapi cip Kirin 990 bukan sahaja cekap, malah dilengkapi pelbagai ciri hebat. Anda bayangkan anda kini boleh laraskan volume dengan hanya double tap di bahagian tepi skrin je. Senang bukan nak dengar lagu lepas ni! Selain itu, teknologi pengecaman wajah 2.0 yang telah dikemaskini mempercepatkan lagi proses anda unlock smartphone.

Malah, sistem isyarat AI juga telah ditambah pada sistem operasi EMUI 10 bagi membolehkan anda scroll phone tanpa perlu menyentuhnya (sangat mudah kalau anda nak main phone masa tengah makan guna tangan). Anda juga tak perlu risau masalah smartphone panas, sebab Mate 30 Pro dilengkapi teknologi penyejukan filem graphene.

Ramai orang pilih WATCH GT 2 ni sebab ada banyak tema tersedia di paparan utama untuk penggunanya sesuaikan mengikut senario. Malah, ciri paparan sentuh dan mod operasi butang yang ada turut membolehkan pengguna menyemak kadar degupan jantung, tekanan pada diri dan pergerakan setiap hari.

Menggabungkan kelebihan teknikal HUAWEI, WATCH GT 2 mampu memberi peringatan kepada penggunanya sekiranya jantung berdegup kencang atau rendah. Ia juga mampu menjalankan pemeriksaan premature beat dan ujian ketepuan oksigen darah.

WATCH GT 2 menyokong sehingga 15 mod sukan, ini termasuklah 8 outdoor (berlari, berjalan, mendaki, berbasikal, trail running, open water dan triathlon) dan 7 indoor (berlari, berjalan, berbasikal, berenang, freedom training, elliptical machines dan rowing machines).

Selain 15 mod sukan, terdapat juga beberapa mod gym dan pemantauan degupan jantung ketika berenang pada WATCH GT 2. Malah, ia juga mampu mengira bilangan langkah yang diambil setiap hari dan memainkan lagu ketika bersenam.

Cuma connect WATCH GT 2 dengan HUAWEI Mate 30 atau mana-mana telefon pintar yang menyokong aplikasi HUAWEI Health, anda boleh nikmati keseronokan bersenam sama ada indoor atau di gym. Senang bukan?

Bagi anda yang sentiasa on-the-go, WATCH GT 2 ni memang sesuai sebab ia disertakan speaker dan microphone yang kalis air untuk setiap aktiviti kecergasan anda. Tak kiralah anda tengah berlari, berjalan atau mendaki, jawab panggilan dengan satu sentuh dari jam pintar, mudahnya!

WATCH GT 2 turut disertakan storan besar yang mampu menyimpan sehingga 500 lagu. Kalau anda install HUAWEI Music App dalam smartphone, anda boleh susun lagu pada jam dan buat playlist kegemaran!

Kaca mata boleh mainkan muzik? Siap boleh jawab call? Yup, anda tak salah baca. Kaca mata pintar HUAWEI X Gentle Monster ini bukan sahaja akan buatkan anda kelihatan stylo, tetapi juga ia mempunyai fungsi yang sangat menarik!

Kaca mata pintar ini adalah hasil kerjasama dengan Gentle Monster, iaitu Smart Jackbye-01 dan Smart Eastmoon-01. Apa yang menariknya, ia hadir dengan beberapa fungsi pintar seperti boleh menerima atau menamatkan panggilan.

Selain itu, ia juga membolehkan pengguna memainkan atau menghentikan lagu kegemaran anda sewaktu melakukan apa jua aktiviti. Ia juga mengawal sokongan gestur, pengecasan nirwayar degan kerangka pengecasan khas yang disertakan. Smart Jackbye-01 dan Smart Eastmoon-01 adalah dua kaca mata hitam dengan rekaan yang berbeza.

Harga rasmi di Malaysia untuk Smart Jackbye-01 dan Smart Eastmoon-01 adalah RM1599.

Anda dah ada HUAWEI Mate 30 Pro, HUAWEI X GENTLE MONSTER dan WATCH GT 2? Tahniah, anda dah memasuki ruang ekosistem terbaik dan paling dipercayai yang ditawarkan HUAWEI. Best kan?

Berikut adalah harga untuk setiap device yang kami senaraikan di atas.

Tunggu apa lagi? Gaya hidup pintar bermula dari anda bersama HUAWEI. Untuk mengetahui lebih lanjut tentang HUAWEI Mate 30 Pro, HUAWEI X GENTLE MONSTER dan WATCH GT 2 yang admin kongsikan tadi, layari laman web dan Facebook HUAWEI.

Ketahui juga telefon pintar berbaloi untuk didapatkan daripada HUAWEI Y9 Series yang hadir dengan harga mampu milik. Turut dikongsikan, sebab utama Huawei Freebuds 3 merupakan model terbaik di pasaran.

Skrin, Bateri & Storan Lebih Besar, HUAWEI Y9 Series Sedia Ditawarkan Daripada Harga RM799 Sahaja!

Ini Sebab Utama Yang Menjadikan FreeBuds 3 Daripada HUAWEI Terbaik Di Pasaran


Tampil Bergaya Untuk Raya Tahun Ini Dengan Jam Tangan Solvil et Titus

Sempena Syawal 2021 ini, selain daripada penyediaan baju raya, anda juga perlu tampil bergaya dengan memakai aksesori seperti seutas jam tangan. Barulah raya ini rasa lengkap. Agak-agak jam tangan apa yang menjadi pilihan ramai sekarang ini? Semestinya jenama Solvil et Titus.

Bukan saja reka bentuknya yang cantik, malah dengan memakai jam ini, ia membolehkan anda mengekpresikan rasa cinta dan menghabiskan lebih banyak masa dengan keluarga anda pada raya ini. Selain itu, jenama ini terdiri daripada pelbagai pilihan jam tangan bagi lelaki dan wanita.

Pemakaian jam tangan menggambarkan personaliti dan identiti seseorang. Ia bukan sekadar untuk mengetahui masa saja. Malah, ia juga telah menjadi aksesori wajib buat lelaki dan wanita untuk membolehkan mereka tampak bergaya dan lebih stail.

Jadi, dengan Solvil et Titus ini memang sesuai sangat untuk anda. Nak tahu kenapa? Sebab ia terdiri daripada pelbagai design dan warna menarik yang membolehkan anda  kelihatan lebih yakin untuk berinteraksi dengan orang.

Antara koleksi nya terdiri daripada pelbagai reka bentuk, tema dan warna seperti dibawah:

Solvil et Titus hadir dengan jam tangan ala klasik bagi mengimbau tema yang tak lekang dek zaman. Selain tu, kalau anda sejenis peminat tona warna pastel dan nak dipadankan dengan tona warna gelap, anda boleh pilih koleksi Exquisite kerana ia akan menyerlahkan lagi kecantikan si pemakai.

Anda juga akan nampak cool dan bergaya bersama koleksi The Cape dengan tona warna mint yang semestinya dapat memberi nafas segar di Aidilfitri kali ini. Koleksi ini juga merupakan sejenis jam penyelam automatik.

Bukan tu saja, hadir dengan koleksi The Letter dengan gabungan tona hitam dan ros keemasan akan memadankan lagi anda si pemakai dan kelihatan sangat menawan.

Serlahkan kemaskulinan anda dengan koleksi Saber dengan tona warna hijau yang segak dihari raya nanti. Buat wanita yang suka bergaya ala ala fashionista pula, anda boleh lah padankan warna lembut dengan koleksi Fashionista, pasti sedap mata memandang.

Reka bentuk kali ini pula hadir dengan tona warna biru, koleksi Barista ini pasti membuatkan siapa saja yang pandang anda akan terpikat. Orang kata setenang tenang laut biru, tenang lagi memandang si dia berjam biru.

Akhir sekali, koleksi Modernist menampilkan reka bentuk maskulin yang moden dengan lekukan halus, bentuk asas dan agak menarik buat para lelaki diluar sana. Reka bentuk geometri ringkas menjadikan rupa nya yang harmoni dan sempurna.

Ada yang kata bila nak beli jam dari jenama terkenal ini, harga memang boleh buat pengsan. Sebenarnya kalau anda nak tahu, kualiti sesuatu barangan biasanya hadir dengan harga yang berpatutan dan mampu milik.

Begitu juga dengan jenama Solvil et Titus. Bermula dari RM350, anda dah boleh dapat jam yang mewah dan terungggul dari mereka.

Macam biasa, kalau anda beli barangan berjenama mewah ini kalau ada kerosakan mesti dapat waranti*. Macam itu jugalah dengan jam tangan Solvil et Titus ini, anda akan dapat 2 tahun waranti. Jadi, kalau ada apa-apa yang berlaku atas jam anda, boleh terus ke City Chain.

Bukan itu sahaja, dengan pembelian yang anda buat, anda juga akan dapat servis penghantaran percuma. Jangan risau, takde caj untuk anda. Nak hadiahkan untuk keluarga anda dekat kampung pun senang lepas ini. Yang penting dalam Malaysia sahaja.

Jadi, tunggu apa lagi? Jom cepat-cepat grab dan jangan lepaskan peluang anda untuk dapatkan jam tangan dari Solvil et Titus. Pelbagai warna dari koleksi berbeza yang anda boleh pilih dan padankan dengan baju raya anda nanti.

Nak tahu macam mana nak dapatkan? Senang sahaja. Anda boleh layari laman web Solvil et Titus untuk tengok reka bentuk jam tangan mereka sekarang. Raya nanti bolehlah anda pakai dan bergaya dengan jam baru.


Tampil Dengan Gimik Unik, Warga Indonesia Kongsi Detik Siaran TV Analog Dipotong Secara ‘Live’

Sekiranya Mac 2019 lalu menyaksikan Malaysia secara rasmi menamatkan siaran TV analog, kini giliran negara jiran iaitu Indonesia mengumumkan perkara yang sama pada 3 November lalu.

Di sebalik pengumuman yang dibuat, Indonesia berjaya tampil dengan sebuah gimik istimewa dalam mengucapkan selamat tinggal buat siaran TV analog yang bakal ditamatkan.

Menerusi gimik yang ditampilkan, dapat dilihat dua individu penting telah dijemput dalam meletakkan tangan mereka pada skrin sebagai tanda berakhirnya era zaman TV analog.

Dalam pada itu, apa yang menarik adalah countdown yang dilakukan seolah seiring dengan penamatan TV analog di mana para penduduk Indonesia turut merakamkan detik bersejarah tersebut. Dapat dilihat di mana pengguna TV analog tidak lagi dapat mengakses siaran pada TV analog mereka sejurus selepas countdown berakhir.

kagetnya epic(tonton sampai akhir)proses countdown analog switch off pic.twitter.com/oVg0rqCRDg

— akunkutriplea (@akunkutriplea) November 2, 2022

The real nonton tv sampe tamat pic.twitter.com/UnsOaqqsgG

— recehtapisayang (@recehtapisayng) November 3, 2022

Difahamkan proses penamatan siaran TV analog di Indonesia ini bermula dari 5 Oktober lalu dan berakhir sepenuhnya pada pada 3 November 2022. Proses yang berlangsung ini bermula dari daerah Bandung dan ditutup secara berperingkat manakala lokasi terakhir yang ditamatkan siaran adalah Makassar.


Tampil Dengan Imej Berhijab, Aksi Gadis Melayu Ini Menari Tarian Singa Buat Netizen Kagum

Perayaan Tahun Baru Cina akan berlangsung tidak lama lagi dan boleh dikatakan setiap kali perayaan ini, seiap pusat membeli-belah, rumah dan sebagainya akan dimeriahkan dengan tarian singa.

Terbaharu, sebuah video dikongsikan oleh @ahpeng2830 menunjukkan aksi tarian singa dipercayai dianjurkan di sebuah acara telah meraih perhatian orang disebabkan gadis bertudung yang ‘mengawal’ kepala singa.

Menerusi video terbabit, dapat dilihat gadis itu berjaya mengawal langkah tarian dengan baik walaupun bukan berbangsa Cina menunjukkan dirinya telah berlatih bersungguh-sungguh. Malah, dapat dilihat orang ramai memberikan tepukan gemuruh kepada mereka terutama selepas gadis itu melepaskan kostum yang dipakai.

Perkongsian tersebut telah meraih perhatian orang ramai dan rata-rata netizen telah memberikan pujian kepada gadis bertudung terbabit yang terlihat terlatih serta tidak kekok untuk menarikan tarian singa.

Bukan itu sahaja, para netizen bersetuju bahawa tindakan gadis itu menonjolkan lagi keharmonian dan boleh memupuk semangat perpaduan dalam diri setiap individu yang berlainan kaum di Malaysia. Ketika artikel ini ditulis, video tersebut telah meraih lebih 2 juta tontonan.


Tampil Dengan Imej Tengkuk Bermasalah, Gelagat Dua Peminta Sedekah Ini Raih Perhatian Netizen

Sudah menjadi kebiasaan di negara kita di mana terdapat peminta sedekah yang akan berada di jalan raya yang sesak serta mempunyai lampu isyarat untuk meminta sedekah.

Meskipun perkara ini sudah dilarang oleh pihak kenderaan walaupun bagi tujuan berniaga, masih terdapat segelintir individu yang melakukan perkara yang sama tanpa mementingkan soal keselamatan diri.

Dalam pada itu, lain ceritanya pada kali ini menerusi perkongsian TikTok @syai990 di mana terdapat dua peminta sedekah yang masing-masing mempunyai balutan pada bahagian leher seolah cedera pada bahagian tersebut.

Ironinya, kedua-dua peminta sedekah yang ‘sakit’ ini dilihat sangat aktif berjalan serta pantas menoleh kepala ke kiri dan ke kanan seolah individu yang sihat tubuh badan.

Bukan main laju menoleh kiri kanan, tak padan tengkuk patah 🤣🤣🤣 #fyp #foryou

♬ suara asli – NAMA KOK FIKI – Fiki Goo 20k🍻

Situasi aneh yang berlaku turut mendapat perhatian netizen dengan gelagat dua peminta sedekah ini. Terdapat netizen yang mencadangkan agar pihak berkuasa segera mengambil tindakan. Tidak kurang juga memaklumkan situasi seperti ini yang membuatkan beliau lebih selesa untuk bersedekah di masjid.

Sehubungan dengan itu, orang ramai diminta lebih berhati-hati agar tidak terjerumus dengan segelintir modus operandi yang dilakukan oleh pihak peminta sedekah dalam usaha untuk meraih wang dengan cara yang mudah dan pantas.

Tular pada minggu ini apabila seorang wanita menyamakan Honda miliknya bersama Civic Type R serta menuduh jurujual mahu kaut untung yang berlebihan.

Tuduh Jurujual Mahu Untung Lebih, Wanita Ini Samakan Honda Miliknya Dengan ‘Civic Type R’

‘Orang Angkat Half Ounce Tak Kecoh Pun’ – Netizen Tularkan Lelaki Berlagak Pamer Ganja


Tampil Dengan Koleksi ‘Israfil’, Netizen Desak adidas Tukar Nama Model Yeezy Terbaharu

Buat penggemar fesyen pasti tidak akan terlepas untuk mendapatkan koleksi terbaharu daripada jenama kegemaran mereka. adidas merupakan antara jenama terkenal di seluruh dunia.

Terbaharu, adidas beru sahaja mengumumkan koleksi model Yeezy baru yang semestinya menjadi perhatian ramai orang. Akan tetapi, mencuri perhatian netizen di seluruh dunia apabila adidas menggunakan nama Israfil dimana dalam Islam kita mengenali nama itu sebagai ‘malaikat’.

YEEZY BOOST 350 V2 ISRAFIL. AVAILABLE AUGUST 22 IN ASIA PACIFIC, EUROPE AND NORTH AMERICA AT ADIDAS.COM/YEEZY, ON THE ADIDAS APP IN SELECT COUNTRIES, AND IN SELECT ADIDAS STORES.

A post shared by  adidas Originals (@adidasoriginals) on Aug 17, 2020 at 7:04am PDT

Koleksi tersebut akan mulai dijual pada hari esok di rantau Asia, Eropah dan Amerika. Berikutan itu, rata-rata netizen mendesak supaya adidas menukar nama dan mempersoalkan kenapa adidas menggunakan nama ‘Israfil’ untuk koleksi terbaru.

Malah, para netizen juga mengatakan tindakan adidas menggunakan nama ‘Israfil’ untuk kasut telah menghina dan mempersendakan agama Islam. Apakah pandangan anda mengenai perkara ini?

Sementara itu, kami kongsikan beberapa artikel berkaitan dengan produk adidas pada pautan di bawah ini.

adidas Hasilkan Penutup Muka Boleh Basuh Yang Selesa Untuk Dipakai

Pertama Kali Dalam Sejarah, adidas Sokong Kempen ‘Don’t Do It’ Nike

Skechers Perlekeh Kualiti Kasut Nike Dalam Iklan Terbaru


9 Aktiviti Permainan Selepas UPSR Tahun 90-an Yang Bakal Mengimbau Kenangan Anda

Kebiasaannya calon peperiksaan UPSR akan ada 1 bulan tanpa sesi pembelajaran selepas sesi peperiksaan UPSR. Pada waktu itu, pelajar Tahun 6 diberi kebebasan untuk melakukan pelbagai aktiviti dalam pemantauan guru kelas. Jadi, ini adalah antara aktiviti permainan yang saya masih ingat sewaktu saya dan rakan-rakan selesai UPSR.

BACA: 10 Perkara Pelajar Sekolah Rendah 90-an Selalu Buat. #3 Paling Mengimbau Kenangan

Permainan kad Happy Family ini direka khas bersama 4 gambar ahli keluarga yang terdiri daripada ibu, ayah, anak perempuan dan anak lelaki. Watak-watak kad pemain itu dibuat berdasarkan jenis pekerjaan keluarga tersebut. Kad Happy Family ini diterbitkan pertama kali pada tahun 1851 oleh John Jaques II yang turut mencipta permainan tiddlywinks, ludo dan ular dan tangga.

Objektif permainan ini ialah mengumpul sebanyak mana bilangan keluarga. 4 kad mewakili satu keluarga. Pada permulaan semua pemain akan memiliki bilangan kad yang sama banyak. Kemudian setiap pemain boleh meminta satu kad daripada pemain lain untuk melengkapkan keluarga mereka.

Jika anda pemain licik, anda boleh meminta semula kad tersebut pada pusingan yang seterusnya. Apabila pemain berjaya kumpulkan set keluarga, dia boleh letak di atas meja di depannya sambil sebut One Happy Family. Pemain yang kumpul paling banyak set keluarga adalah pemenang permainan kad Happy Family ini.

Dua atau lebih pemain boleh bersama-sama main kad Donkey. Semua pemain akan dapat bilangan kad yang sama pada awal permainan kecuali seorang yang akan dapat satu kad tunggal Donkey.

Pemain perlu meletakkan kad yang sama di depan mereka tanpa mendedahkan jenis kad kepada pemain lain. Pemain pertama akan menawarkan kad-kadnya kepada pemain lain di sebelah kirinya. Pemain sebelah kiri akan memilih satu kad daripada pemain pertama. Jika kad tersebut sama dengan kad yang dia ada, dia boleh meletakkannya di depannya tanpa dedahkan jenis kad. Jika tidak sama, dia letakkan kad tersebut bersama-sama kad yang ada ditangannya ketika itu.

Permainan seterusnya berlangsung sehinggalah tinggal 2 pemain sahaja di mana salah seorang mereka memiliki kad tunggal iaitu Donkey. Jika seseorang itu pemegang terakhir kad Donkey, dia dikira kalah dan ramai-ramai akan sebut “Donkey” kepadanya.

Permainan penutup botol ini turut dikenali sebagai ceper. 5 penutup botol minuman berkarbonat dikutip dan dibersihkan. Ada yang membuang pelapik penutup botol, dan ada juga yang meleperkan sedikit penutup botol mereka. Ia dipercayai akan meningkatkan kualiti skil mereka nanti.

Permainan ini menguji skil pemain seperti menimbang dan tuju tudung botol iaitu menjentik satu penutup botol ke arah satu lagi penutup botol yang lain. Jentikan yang terkena pada penutup botol yang disasarkan adalah dikira lulus. Jika terkena penutup botol yang lain ia akan dikira gagal. Pusingan seterusnya diteruskan oleh pemain lain. Itulah cabaran permainan ini. Walaupun dikatakan permainan ini untuk lelaki, masih ada perempuan yang tahu dan pandai bermain penutup botol.

Pemenang dikira daripada jumlah mata menimbang dengan 1 penutup botol mewakili 2 markah. Jenis-jenis bentuk penutup botol juga diberi nama yang unik seperti apabila tudung penutup bertindih dua, ia dipanggil ayam. Jika bertindih tiga, ia dipanggil jamban dan bunga jika bertindih empat.

Anda boleh lihat cara bermain penutup botol atau ceper disini:

Jika waktu itu ada rakan sekelas dari keluarga berada, mungkin Uno Stacko ini dibawa ke kelas untuk bermain bersama rakan-rakan. Pada tahun 90-an Uno Stacko ini adalah satu permainan yang mahal. Kini harganya RM59.90 per kotak. Uno Stacko adalah permainan menyusun blok-blok pelbagai warna dan nombor hingga menjadi bangunan atau menara tinggi. Kemudian, dadu di baling dan nombor serta warna yang terpapar itu menandakan anda perlu menarik keluar satu blok tersebut dan menyusunnya di permukaan blok yang paling atas. Sekiranya menara itu jatuh semasa anda melakukannya, anda dikira gagal.

Pada tahun 90-an, permainan tangan yang popular ialah Game Boy dari Nintendo dan Sega. Ketika itu ia dianggap permainan premium kerana harganya yang mahal. Jadi, ada sebuah permainan tangan yang menjadi alternatif dan kegilaan kanak-kanak pada waktu itu iaitu Tetris Brick Game yang berharga antara RM30 hingga RM50. Ada kanak-kanak yang sanggup kumpul duit untuk memilikinya. Itulah penangan Tetris Brick Game. Ini demo Tetris Brick Game dimainkan:

Compedium of 30 Games mempunyai 30 jenis permainan papan. Antaranya ialah Ludo, Ular dan Tangga, Solitarie, Dam, Catur Cina. Ia direka untuk kanak-kanak berusia 5 tahun ke atas. Kepelbagaian permainan di dalam satu kotak membuatkan ia menjadi pilihan pada tahun 90-an. Tambahan pula dengan harganya yang mampu milik. Set ini disertakan 2 dadu, 1 manual arahan, 6 papan permainan dan 108 pelbagai warna token.

Permainan batu seremban ini popular di kalangan perempuan.Nama lain bagi batu seremban ialah batu selambut atau serembat. Ia dimainkan menggunakan batu, atau biji getah atau bantal kecil berisi kacang hijau atau beras secara berkumpulan iaitu dua orang atau lebih. Permainan ini menguji ketangkasan seseorang dalam aksi mengutip buah (iaitu batu atau objek seakan bulat) dan mengumpul mata. Tahap paling mudah ialah buah satu dan tahap paling susah ialah buah tujuh.

Oh ya! Ada satu permainan di Korea seakan-akan permainan batu seremban juga. Menariknya permainan tersebut apabila ia turut dimainkan oleh lelaki Korea. Ia dipanggil Gong-gi.

Lompat getah atau lompat tali dan zero point oleh sesetengah orang merupakan sejenis permainan tradisional di Malaysia dengan menyantumkan sebilangan besar getah-getah hingga terbentuk tali panjang. Hujungnya dimatikan ikatan agar tidak tertanggal ketika bermain. Semua permainan yang disebut sebelum ini memerlukan sekurang-kurangnya 2 orang pemain tetapi tidak bagi permainan lompat getah ini. Ia memerlukan 3 orang pemain iaitu 2 orang pegang getah dan mengayunkannya dan seorang akan berada di tengah dan mula melompat apabila tali getah diayunkan.

Aktiviti ini berlaku di sekolah saya pada tahun 1996 iaitu Sekolah Kebangsaan Kajang, Selangor. Kami menggunakan bilik muzik bagi memasang pita video di televisyen dengan kebenaran guru. Ramai kawan-kawan berkumpul dan menontonnya bersama. Pita-pita video dibawa oleh kawan-kawan. Antara filem yang dipaparkan pada waktu itu ialah siri filem Mighty Ducks yang mengisahkan tentang semangat setiakawan di dalam permainan hoki ais.

Bagaimana dengan anda selepas selesai UPSR? Apakah yang anda lakukan bersama kawan-kawan di sekolah? Kami mahu dengar cerita dan pendapat anda di ruangan komen di sini atau di Facebook The Vocket.


Vocket x Red Bull Malaysia: Peraduan Start Right, Charge Ahead

Gara-gara minum Redbull dapat RM250,000 lelaki ini sanggup kejar gadis macam ‘Spiderman’. Anda pastinya akan lebih bertenaga selepas minum Red Bull! Untuk info lanjut, boleh tekan di sini.


Tampil Manis Berhijab, Imej Terbaru Intan Ladyana Raih Perhatian Netizen

Pelakon jelita Intan Ladyana menarik perhatian netizen selepas suaminya, Harris Alif memuat naik foto percutian mereka dan Intan dilihat mengenakan hijab bersama anak perempuannya, Eviee Khadeeja.

A post shared by Harris Alif (@harrisalif)

Apa yang menarik perhatian orang ramai ialah pelakon Intan Ladyana yang mengenakan hijab sambil mendukung anaknya. Warganet mengatakan cantik dan manis wajah Intan dengan berhijab.

Ramai suka dengan penampilan Intan yang baharu ini dan rata-rata warganet juga mendoakan agar Intan terus berhijab serta beristiqomah dalam kehidupannya. Sementara itu, di dalam ruangan komen juga mengatakan semoga bahagia selalu dan selalu dilindungi Allah.

Manakala, pelakon yang berusia 40 tahun itu masih belum berkongsi fotonya berhijab di media sosial miliknya sehingga ke hari ini.


Tampil Mengaku Dilahirkan Selepas Ibu Dirogol, Keberanian Pemuda Ini Dipuji Netizen

Sejak kebelakangan ini isu gangguan seksual dan jenayah rogol di negara kita semakin hangat diperkatakan dalam kalangan netizen di pelbagai platform media-media sosial.

Malah, ianya bukan sahaja dibicarakan netizen namun turut dibicarakan oleh personaliti hiburan Caprice dan Fynn Jamal dalam satu sesi Instagram live mereka pada hujung minggu lalu.

Sebab 1min video tak cukup, so malam ni kita LIVE dgn my sista in Jihad, @fynnjamal 9pm. . . . Kalau korang ade ape2 soalan, sila comment below insyaAllah caprice akan sampaikan malam ni. ❤

A post shared by  Caprice (@capriceofficial) on Jun 27, 2020 at 1:39am PDT

Bagaiamanapun, apa yang paling mencuri tumpuan daripada sesi perkongsian tersebut sudah pastinya pengakuan oleh salah seorang penonton yang meninggalkan komen dalam sesi live itu.

Pemuda tersebut Fahmi Abdullah yang menyuarakan pendapat peribadinya mengenai mangsa rogol menceeritakan bagaimana ibunya pernah menjadi mangsa rogol dan mengakui beliau merupakan anak hasil daripada tragedi tersebut.

Saya pemilik akaun tersebut, izinkan untuk ss dan post about this. Dah sampai masanya saya keluar dari perasaan malu ini. Saya ada mak yang penyayang, yang tak pernah buang saya walaupun saya bukan anak yang dia tunggu tunggu. Thank you @syznrht buat saya buka minda pasal ni😊😊

Kejadian ibunya diperkosa itu menurut Fahmi berlaku ketika rumah mereka dipecah masuk penjenayah yang bertindak merogol ibunya ketika itu.

“Ibu saya dirogol waktu rumah dipecah masuk, saya anak hasil tragedi itu.

“Jangan anggap semua perempuan sengaja, mereka adalah mangsa, saya mewakili emak saya, (berpendapat) perogol yang bersalah,” tulisnya di ruangan komen sesi live tersebut.

Bercakap kepada Astro Gempak, dia dan ibunya mengakui mereka sangat terkesan dengan kejadian itu dimana bukan sahaja terpaksa berhadapan dengan situasi melahirkan anak luar nikah  namun turut mengalami masalah kesihatan mental susulan kejadian tersebut.

Justeru itu, beliau menegaskan bahawa perbuatan rogol adalah salah dan perogol bertanggungjawab terhadap kelakuan mereka dan bukannya menyalahkan mangsa.

“Macam kita tahu sekarang ramai mangsa-mangsa rogol yang berniqab, berjubah labuh, yang menjaga aurat. Dia dah menjaga auratnya tapi masih dirogol? Kenapa? Disebabkan lelaki yang bernafsu. Wanita jaga aurat macam mana pun, kalau lelaki itu tak kawal nafsunya, haiwan juga dia boleh rogol.

“Saya mewakili ibu saya, ingin berikan kesedaran tentang rogol adalah salah perogol, bukan salah mangsa yang seksi atau berjubah labuh. Itu fakta,” katanya.

Mengulas mengenai keputusannya untuk menceritakan perkara tersebut kepada umum, beliau memberitahu sudah tiba masanya untuk keluar daripada perasaan malu yang menyelubungi selama ini.

Perkongsian yang dibuatnya dan mula tular sejak hujung minggu lalu itu bukan sahaja mengejutkan netizen malah ramai yang memberikan kata-kata semangat buat dirinya dan juga ibunya selepas mendengar kisah menyayat hati itu.

Yang Allah, rasa nak peluk je your mom. Orang lain belum tentu kuat macam korang berdua 😢 Stay strong brotha 💪

Not just she is a strong woman, she is absolutely an angel from above ❤ I pray nothing but may her troubles be less, blessings be more and happiness come through her door. And you, you’re a very brave young man.

mak you seorang wanita yang kuat dan penyayang. semoga tuhan melindunginya dengan baik. dan semoga keluarga you bahagia sentiasa. ameen

— cik embun karina (@embunkarinapoet) June 28, 2020

your existence is matter to people around you. You and your mummy are one of the strongest!! 🤍

Baca kisah lelaki ini yang didakwa melakukan gangguan seksual terhadap lebih seratus mangsa sejenis sebelum ini di pautan di bawah.

Lelaki Warga Indonesia Dijatuhkan Hukuman 30 Tahun Penjara Selepas Merogol 136 Lelaki

Subjek Pendidikan Seks Akan Mula Diperkenalkan Kepada Pelajar Tahun 6 Dan Tingkatan 5


Tampil Mewah Dan Bergaya, Tetapi ‘Kantoi’ Mencuri Baju Bernilai Ribuan Ringgit

Seorang wanita berusia 28 tahun pada semalam telah ditahan pihak polis selepas disyaki cuba mencuri sehingga 21 helai pakaian di sebuah pusat beli-belah di Bangsar, Kuala Lumpur.

Menurut Harian Metro, dalam kejadian yang berlaku 6.30 petang semalam, wanita terbabit menurut pihak butik telah memasukkan beberapa helai pakaian ke dalam beg butik berkenaan.

Tindakan mencurigakan wanita terbabit itu kemudiannya tertangkap selepas penggera di pintu keluar butik tersebut berbunyi kerana tidak membuat pembayaran untuk pakaian yang telah diambilnya.

“Suspek berusia 28 tahun itu kemudiannya dilihat keluar dari butik itu tanpa membuat pembayaran menyebabkan penggera di pintu keluar berbunyi.

“Semasa pemeriksaan dilakukan, suspek gagal mengemukakan resit pembelian sebelum dia ditahan pihak pengurusan butik berkenaan bagi diserahkan kepada pihak polis untuk siasatan lanjut,”jelas Ketua Polis Daerah Brickfields Asisten Komisioner Zairulnizam Mohd Zainuddin @ Hilmi.

Walaupun identiti wanita tersebut tidak dinyatakan dalam laporan tersebut, namun sejak petang semalam mula tular di media sosial mengenai kejadian hampir sama yang dikatakan melibatkan wanita.

Perkongsian beberapa gambar oleh netizen itu turut memberitahu kejadian mencuri pakaian oleh individu tersebut turut berlaku di salah satu pusat membeli-belah di Kuala Lumpur.

Walaupun tidak dinyatakan dengan jelas identiti wanita yang dikatakan bekerja sebagai guru tusyen itu, namun gambar yang dikongsikan dan dilaporkan Harian Metro itu kelihatan mirip dengan yang telah dilaporkan portal berita tersebut.

Bagaimanapun, sehingga kini tidak dapat dipastikan sama ada wanita yang tular tersebut adalah sama dengan wanita yang kini direman selama dua hari oleh pihak polis kerana disyaki cuba mencuri 21 helai baju yang dianggarkan bernilai RM4,310.

Baca juga perkongsian kami mengenai insiden tular penghantar makanan yang diserang seorang lelaki sebelum ini di pautan di bawah.

Dipukul Ketika Hantar Makanan, Ini Sebenarnya Yang Berlaku Dalam Video Tular Di Pulau Pinang

KPD Sungai Buloh Jawab Pendedahan ‘Berani Mati’ Pemilik Hot Burger Malaysia

‘Nasihat Dulu Bukan Terus Saman’-Netizen Cadangkan Orang Ramai Tidak Terus Dikompaun


Tampil Seperti Model Dan Nafi Beli Rumah Baru, Ini Perkembangan Terbaru ‘Sugu Pavithra’

Siapa sahaja tidak kenal dengan pasangan suami isteri Youtuber ‘Sugu Pavithra’ yang semakin mendapat tempat di hati rakyat Malaysia dengan video-video masakan mereka sebelum ini.

Sejak meraih populariti seiring dengan pelaksanaan tempoh perintah kawalan pergerakan sebelum ini, pasangan tersebut terus menjadi perhatian orang ramai dan sudah pasti ada antara anda yang terlepas pandang dengan perkembangan terbaru pasangan suami isteri ini.

Antara isu yang dibangkitkan kebelakangan ini adalah perkembangan mereka ke rumah baru yang dikatakan dibeli pasangan suami isteri tersebut selepas mereka berpindah keluar dari perumahan yang disediakan pihak ladang suaminya bekerja sebelum ini.

Bagaimanapun, dalam satu laporan yang terbit di Astro Gempak, si suami, M Sugu memberitahu rumah baru mereka bukanlah dibeli sebaliknya masih menyewa dengan kadar RM400 sebulan.

“Dulu saya tinggal di kuarters, jadi apabila sudah berhenti kerja, saya kena cari rumah lainlah.

“Rumah baharu ini pun bukan saya beli, saya hanya menyewa dengan membayar RM400 sebulan,” katanya kepada Gempak.

Selain hangat isunya dengan berpindah ke rumah baru, nama isterinya S Pavithra baru-baru ini juga hangat diperkatakan di media sosial susulan salah faham yang dikatakan beliau telah meminta bayaran yang mahal untuk tampil dalam satu rancangan masakan.

Bagaimanapun, perkara tersebut telah diselesaikan dengan baik dan paling terbaru adalah apabila gambar beliau sedang menjalani sesi photoshoot mula tular di media sosial mula dimuatnaik di akaun Instagram jurusolek @razzimusa.

SUGU PAVITHRA Beautiful soul . #makeup by #razzimusa #styled by @holyblackrapunzel

A post shared by  Razzi Musa (@razzimusa) on Jun 20, 2020 at 9:37pm PDT

Gambar-gambar tersebut yang mula tular sejak semalam turut ‘mengejutkan’ netizen yang rata-rata terinspirasi dengan kisah Pavithra yang hanya bermula dengan perkongsian resipi masakan di YouTube sebelum ini.

Dan kini selepas beberapa bulan, pasangan suami isteri itu bukan sahaja berkongsi resipi masakan namun mereka kini dlihat sudah mula mengorak langkah langkah pertama selepas mengumumkan untuk memfokuskan kepada kehidupan sebagai Youtuber sebelum ini.

Nama Sugu Pavithra mula menjadi sebutan selepas perkongsian resipi dan masakannya di YouTube sebelum ini meletup dengan namanya turut disebut perdana menteri kita. Baca perkongsian kami mengenai pasangan ini di pautan di bawah.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Pernah Dapat 5A UPSR, Pavithra Kongsi Kisah Sedih Terpaksa Berhenti Sekolah Menengah

Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube


Tampilkan 11 Selebriti Tempatan, Festival Muzik Malaysia Bakal Berlangsung 15 September Ini

Wow! Malaysia Music Festival akan dianjurkan pada 15 September 2022 ini bertempat di Gembox, Nilai pada jam 8 malam dan masuk adalah percuma.

Umum mengetahui, Gembox iaitu sebuah Pasar Malam Kebudayaan Simbolik Malaysia yang menghimpunkan pelbagai barangan tempatan termasuk makanan, kraftangan dan budaya dari 13 buah negeri di seluruh negara dan akan beroperasi secara rasmi pada 13 September 2022 ini.

Lebih menarik, sekiranya anda menambah nilai sekurang-kurangnya RM100 ke GEMBOX App, anda boleh menebusi tiket “Rock Zone” di kaunter yang disediakan pada hari festival tersebut.

Sebanyak 11 Artis tempatan terdiri daripada Datuk Sheila Majid, DOLLA, Alvin Chong, dan banyak lagi akan membuat persembahan dalam konsert ini dan juga countdown bersama untuk menyambut Hari Malaysia akan diadakan.

Malah, banyak aktiviti turut disediakan pada malam tersebut dimana pengunjung boleh menikmati makanan tempatan dari 13 negeri dan juga melihat persembahan bunga api sempena menyambut Hari Malaysia.

Untuk mendapatkan maklumat lanjut berhubung penebusan tiket, layari laman sesawang ini ataupun ikuti sahaja media sosial Gembox.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Sepatutnya Hanya Terima Maksimum Lima Pek’ – Zarul Umbrella Respon Isu Gambar ‘Salted Peanuts’ Azfar Heri

Hanya Bawa Tangga, Pemuda Berani Menyamar Jadi Juruteknik Untuk Masuk Sneakerlah Secara Percuma


Tamu Di Bukit Kenny, Kritikan Sosial Yang Relevan Sehingga Ke Hari Ini

Bagi peminat-peminat karya sastera, sosok Usman Awang tidak perlu lagi diperkenalkan lagi pada mereka. Usman Awang semasa hayatnya yang aktif dalam lapangan puisi, drama, cerpen dan novel seringkali mengetengahkan perihal kemanusiaan di dalam karya beliau.

Agak menyedihkan sejak kebelakangan ini, anak-anak di bangku sekolah malah ada segelintir anak-anak di universiti tidak kenal dengan Usman Awang. Saya kira dalam hal ini pada, kita tidak boleh lagi menyalahkan sistem pendidikan yang tidak memperkenalkan karya-karya sastera dan sosok-sosok sasterawan di sekolah.

Kerana saya sendiri mengenali karya-karya Usman Awang di perpustakaan sekolah dan bukan di bilik darjah sekolah. Seharusnya anak-anak harus diasuh dari rumah agar menggali benda-benda baru di perpustaakan. Dan yang pasti, tugas ini harus dipikul samada oleh ibubapa, keluarga atau penjaga dengan menggalakan anak-anak mereka menggali benda-benda baru di perpustakaan sebagai langkah pertama.

Berbalik kepada drama Tamu di Bukit Kenny. Drama ini ditulis pada tahun 1967. Dengan ditulis dengan nada romantis serta berlatarbelakangkan hidup di kota raya Kuala Lumpur.

Watak utamanya ialah seorang pegawai kerajaan yang saya kira seorang yang jujur dan suka menolong keluarga serta masyarakatnya yang mengalami kesempitan.

Dalam artikel kali ini, saya tidak akan mengupas soal-soal teknikal dalam drama, kerana bagi saya kritikan sosial yang sarat diketengahkan dalam drama ini lebih menarik minat saya.

Di permulaan drama, dapat dikesan Usman Awang mengkritik masyarakat yang sengaja melanggar aturan. Namun sebenarnya aturan tersebut disusun bagi kesejahteraan semua pihak.

Sebagai contoh yang dapat dilihat, sikap pemandu-pemandu kota yang tergesa-gesa tanpa memikirkan nyawa orang lain.

Di sini saya lihat, Usman Awang seolah-olah pelik dengan sikap masyarakat yang sudah terbalik. Saya sendiri juga mengalami nasib yang sama seperti Usman Awang, ada ketikanya saya diberi ‘high beam’ dan lebih pelik lagi dihon kerana saya memandu mengikut had laju yang ditetapkan serta memandu di lorong yang betul.

Sungguh pelik sikap manusia. Jadi benarlah kritikan tajam yang diutarakan dalam drama ini yang menyatakan bahawa:

“Sikap orang dah terbalik. Orang marah kalau kita ikut aturan.”

Dan kita lihat hari ini banyak kemalangan kenderaan berlaku, antara penyumbang peratusan yang terbesar adalah kerana sikap pemandu itu sendiri yang tergesa-gesa tanpa tujuan.

Jadi benarlah apa yang dikritik Usman Awang, hari ini kita sudah biasa melanggar peraturan sedangkan peraturan (terutama sekali peraturan jalan raya) itulah yang menjamin kesejahteraan bersama.

Seterusnya Usman Awang mengkritik dalam drama sikap para pekerja yang bersembang kosong di warong kopi dalam waktu pejabat.

Jika ditelusuri, perkara ini juga masih berlaku sehingga hari ini, malah ada pendedahan di media yang membuat rakaman secara sembunyi mengesan ada segelintir para pekerja ‘makan gaji’ ini bersiar-siar di pusat membeli belah dan bersembang kosong di warong kopi dalam waktu kerja.

Seterusnya lagi, watak isteri pegawai dalam drama yang mengkritik media dan akhbar tempatan pada zaman berkenaan yang lebih membesar-besarkan berita picisan. Dan jika dilihat realiti hari ini juga, keadaan ini masih berterusan, ada segelintir media-media lebih membesar-besarkan tentag hal-hal picisan yang kadangkala langsung membuka minda masyarakat.

Dapat dilihat juga, Usman Awang mewujudkan watak Mamat sebagai drebar pegawai dalam drama yang tiba-tiba ingin menyertai parti politik. Kata Mamat, masuk parti politik boleh hidup senang malah senang buat complain dan kadang kala mudah mendapat habuan.

Saya kira, saya tidak mahu ulas panjang bahagian ini, pembaca sendiri boleh jenguk sebentar realiti sekarang dan berkatalah dalam hati masing, apakah benar yang ditulis Usman Awang ini?

Seterusnya Usman Awang mengetengahkan isu sogokan dalam bentuk habuan seks dan perniagaan Ali Baba. Dalam drama ini, pegawai didatangi individu yang akan bersaing merebut tender projek. Malah kedatangan individu tersebut bersama seorang wanita untuk mengumpan pegawai, syukur dalam drama ini pegawai langsung tidak tertarik pada sogokan yang ditawarkan.

Dengan berseloroh juga, dalam drama ini watak pegawai mengkritik bahawa ada individu yang apabila sudah mendapat tender, mereka meng ‘Ali Baba’ kannya. Jika dilihat, realiti ini masih berlaku sehingga hari ini.

Ya, memang bukan semua individu bersikap sedemikian. Tapi kadangkala, yang segelintir individu itulah yang merosakan keadaan.

Kritikan yang terakhir sekali yang diketengahkan Usman Awang dalam drama Tamu di Bukit Kenny ini ialah lambakan majalah-majalah dan foto lucah yang menjadi simpanan anak-anak pegawai. Lantaran peristiwa pegawai menjadi terlalu sehingga rebah diserang sakit jantung.

Saya kira, keadaan serupa masih berlaku, cuma hari ini dunia semakin moden dan membangun, tidak perlu bersusah payah mencari majalah, laman-laman sesawang lucah bersepah di internet.

Justeru tidak hairanlah drama Tamu di Bukit Kenny ini sudah beberapa kali diangkat untuk dipentaskan di khalayak ramai malah pada tahun 2001 Suruhanjaya Pencegahan Rasuah Malaysia (dahulunya Badan Pencegah Rasuah) pernah mementaskan drama ini di Auditorium Dewan Bandaraya Kuala Lumpur.

Dan saya kira, tidak keterlaluan saya katakan bahawa sasterawan, penulis-penulis dan penggiat-penggiat seni juga merupakan sebahagian daripada cerminan masa hadapan. Orang-orang ini juga pintar dan seolah-olah boleh menjangkakan realisme kehidupan di masa hadapan.

Akhir kata, hargailah karya-karya tempatan dengan membaca dan dalaminya sendiri. Kalau bukan kita dan anak-anak kita yang mulakan, siapa lagi?


3 Jam Bertemu Tan Sri Ali Hashim, Apa Saya Belajar Daripada Beliau Tentang Jenama

Pada Isnin lepas, saya ada berkongsi apa Tan Sri Ali Hashim bercerita tentang jihad bisnes.

Rata-rata, ramai memberi maklum balas yang baik dan ada pembaca yang tidak sabar untuk membaca episod seterusnya. Terima kasih kerana sudi membaca, saya doakan Tuan Puan mendapat manfaat daripadanya. Dan andai Tuan Puan baru terjumpa artikel ini, saya sangat sarankan untuk membaca bahagian 1 dahulu.

Pertemuan saya bersama-sama Tan Sri Ali Hashim, Cik Puan Roziyah, Puan Aliya dan Tuan Hafidz memakan masa selama 3 jam. Perut penuh dengan lontong goreng Johor yang lazat, kepala pula sarat dengan ilmu yang luar biasa.

Tetapi itu tidak menghalang kami untuk terus bersemangat mencungkil pengetahuan yang tersimpan di dada ahli korporat yang penuh pengalaman ini.

BACA: 3 Jam Bersama Tan Sri Ali Hashim, Saya Belajar Benda Penting Ini Tentang Bisnes

Cik Puan Roziyah membuka mulut, “Tan Sri, orang muda sekarang isunya tiada kerja, menganggur. Adakah ini kerana sistem pendidikan kita sekarang mengharapkan A? Dan kedua, mesti kerja berpangkat?”

“Ya. Itulah dia. Tetapi paling penting, adalah kerana kita kurang apa yang diistilahkan entrepreneur. Istilah ini tiada dalam Bahasa Melayu atau Inggeris.

“Entrepreneur ini adalah istilah Perancis. Perbezaannya dengan usahawan biasa, adalah kita berniaga tetapi dengan kaedah dan cara untuk mengembangkan (bisnes) supaya ramai dapat manfaat.

“Macam McDonald’s semua orang boleh buat burger, tetapi, kena fikir bagaimana hendak francaiskan sampai jadi jenama antarabangsa.

“Apabila jadi jenama antarabangsa, lihat berapa banyak peluang kerja disediakan, berapa ramai francaisi seluruh dunia.

“Maknanya, dia bawa sebanyak-banyak manfaat bisnes. Bukan setakat untuk pelanggan.

“Apabila ada pelanggan, ada bisnesnya. Lihat satu outlet ada berapa pekerja. Berapa keluarga dia boleh tampung.

“Di sini maknanya, apabila ada masalah pengangguran, solusinya bukan ramai-ramai masuk universiti. Apabila masuk universiti, keluar tiada kerja. Diterukkan lagi jika tiada kemahiran.

“Tidak terlintas nak jadi usahawan. Semuaaa menunggu. Selepas itu marah kerajaan.

“Mana tak marah? Dah pinjam duit. Itu belum lagi cerita tentang nak beli rumah, nak kahwin. Esok, tak kahwin, anak pula, dibuang.

“Jadi maksudnya seluruh ekosistem kena diubah?” saya memintas. Terperanjat.

“Kena ubah, kena ubah,” Tan Sri membalas.

“Tetapi, pertamanya, kena ubah pandangan hidup. Satu cara nak ubah, ubah cara kita berniaga. Berniaga dengan berfikir, ikut cara Islam. Kita sendiri kena ke depan.”

Perkara ini membuat saya teringat kepada Ainon Business School (ABS).

“Saya ikut ABS kerana beberapa nilai. Satunya, kerana ianya open market. Kedua, berniaga secara korporat. Ia mengajar tentang bagaimana susun syarikat. Syariah compliant. Dan katanya, jangan mula bisnes dengan duit pinjaman,” tanpa malu, saya menyampuk.

“Pinjaman itu ‘memang’ (bahaya). Belum apa-apa lagi, sudah kena bayar faedah. Mati nanti,” Tan Sri setuju.

“..kata ABS lagi, apabila berkembang, bolehlah ambil (pinjaman),” saya menambah.

“Benar. Apabila sudah ada asas, aset, boleh pinjam,” Tan Sri bersetuju sekali lagi.

“Ini bukan apa, bukan sekadar orang bisnes, orang makan gaji pun, menjadi hamba kepada sistem perbankan,” Tan Sri berkata serius.

“Gaji baru RM2000, beli rumah, pinjam, kurang-kurang kena bayar RM800 sebulan. Berapa peratus tu? Ini belum termasuk hutang kereta, kredit kad dan lain-lain.

“Seumur hidup, bekerja untuk membayar hutang. Itu yang dipanggil rat race.

“Jadi dari segi teknikal bisnes, ada apa-apa Tan Sri mahu nasihatkan?”

1. Pertama, kena betul-betul komited untuk buat bisnes. Kena dedikasikan seluruh jiwa raga untuk berbisnes. Maknanya, andai gagal sekali jangan terus berputus asa.

2. Kena tahu cara berbisnes yang memudahkannya dia berjaya. Belajar dari kejayaan orang lain.

3. Tanam semangat supaya tidak takut gagal. Inilah yang saya kaitkan dengan jihad bisnes tadi. Kalau gagal, boleh naik cepat. Curahkan jiwa raga. Tentukan landasan bisnes itu betul. Tiada konflik dalam jiwa.

4. Mengapa tidak digalakkan pinjam bank? Ini kerana belum apa-apa lagi sudah bergelumang dengan riba’. Apabila dapat wang pinjaman memang seronok, tetapi hendak bayar nanti, akan terasa beratnya.

5. Dalam jihad, kita kena pastikan kita membawa manfaat. Hadis Rasulullah S.A.W, “Sebaik-baik manusia adalah manusia yang membawa sebanyak-banyak manfaat kepada orang lain.”

6. Melalui bisnes, kita boleh bawa banyak manfaat. Contohnya, jual susu kepada mereka yang putus susu di malam hari. Bukan setakat boleh dapat duit, tetapi juga dapat pahala. Jual nasi lemak kepada mereka yang kelaparan, selain duit, boleh mendapat pahala mencurah-curah. Banyak peluang amal soleh melalui bisnes dan Tuhan jadikan pula bisnes 9/10 daripada sumber rezeki.

7. Pada saya, kita kena berebut-rebut atas perkara ini. Menjadi kaya juga adalah ujian. Sama ada mahu menggunakan kekayaan untuk riak, membayar rasuah, atau mahu menggunakannya untuk jalan zakat, sadaqah, waqaf dan infak.

8. Kalau kita sudah jihadkan perniagaan, kita tahu bagaimana hendak memilih. Cara untuk berniaga, menggunakan kekayaan, mendapatkan modal, jenis-jenis ilmu yang mahu dipelajari atau orang kaya mana mahu dijadikan idola, apabila jihad, semuanya akan dipilih dengan baik.

9. Tulus dan ikhlas berjihad, InsyaAllah, pelanggan dan masyarakat akan nampak.

“Dalam bisnes, kita kena pandai berkawan-kawan ya Tan Sri?” sengaja saya menduga beliau.

1. Ya betul, tetapi kita kena pilih kawan. Ada kawan yang membawa mudarat. Ada yang tersilap langkah oleh kerana pengaruh kawan. Apabila berjihad pilihlah kawan yang berada atas landasan yang betul.

2. Kedua, ada kawan berniat baik, tetapi secara tidak sedar, ada yang membawa kesan negatif. Contohnya, apabila tiada modal, ada yang memberi nasihat untuk meminjam. Setelah pinjam, malangnya, amat sukar untuk diundur semula. Walaupun berkawan, keputusan dan akibatnya akhirnya jatuh kepada diri kita sendiri.

3. Ketiga, kawan yang betul boleh meningkatkan semangat. Pilihlah kawan yang mempunyai nilai hidup yang sama, iaitu berjihad. Oleh kerana itu kita ada Dewan Perdagangan Islam Malaysia (DPIM). Tujuannya nak menggalakkan network, untuk mudah berkawan.

4. Tujuan berkawan, apabila kita tersangkut atau tidak punya pengalaman, kita boleh mendapatkan idea, cadangan dan sokongan.

5. Islam sendiri menganjurkan silaturrahim. Selain orang bisnes, berkawan dengan pelbagai lapisan masyarakat seperti orang masjid atau orang soleh, mereka pasti membantu apabila tahu kita berjihad bisnes. Paling kurang, dia dapat doakan kita.

“Brand, jenama sangat penting. Ambil satu contoh, KFC. Orang kata rupa saya macam Kolonel Sanders,” Kami semua tergelak besar.

“Saya pernah jadi pengerusi KFC. Kami ambil alih KFC dahulu.”

“Katakan saya buka satu restoran, AFC. Letak gambar saya. Ada dua jenama, KFC dan AFC, yang mana awak akan pilih?” tanya Tan Sri.

Terus sahaja saya menjawab, “KFC,” sambil disambut gelak ketawa rakan-rakan yang lain. “Tak teragak-agak,” kedengaran suara Puan Aliya, anak Tan Sri, sambil beliau tertawa.

“..Ya.. orang pilih jenama tu, sebab orang yakin dengan jenama tu,” Tan Sri menyambung. “Ali ni betulkah? Rasa ayam belum tahu. Gorengnya macam mana? KFC kita yakin kerana ada jenama, konsisten, dia sudah ada imej yang baik.”

“Kalau berniaga kecil-kecilan, dari awal lagi kita kena fikir apa imej yang hendak ditonjolkan. Imej itu maknanya, katakan kita hendak jual nasi lemak. Ramai orang jual nasi lemak. Dari 10 gerai, hanya ada 1 atau 2 yang lebih menarik perhatian pembeli.”

“Biasanya ia adalah gabungan. Rasa lebih baik. Sambal dia, pedas pun pedas tetapi masih kita mahu makan. Layanannya baik. Kualiti, nasi lemak terasa lemak. Ikan bilis segar bugar. Itu maknanya dia sudah ada imej, walapun belum ada jenama.”

“Kita ini berniaga, kalau mahu senang berjaya, imej itu kita kena jaga. Kerana imej itu mencerminkan nilai kita. Kalau kita berniaga untuk menipu, orang akan tahu akhirnya. Ikan bilis apa ni, mana entah dapat. Akhirnya yang betul-betul mudah menjayakan kita, peribadi kita, nilai hidup kita yang dicerminkan dari produk atau khidmat yang ditawarkan.”

“Contohnya di Terengganu, ada nasi kandar di Bukit Tok Beng. Dia ada beberapa kedai yang berjaya. Kerana orang dah yakin, dalam minda, pelanggan sudah tahu what to expect. Masuk bilik air, bersih, tak macam kedai lain.”

“Brand ini datang, apabila janji dikota. Kalau Ali pun, Alilah. Buka sahaja di mana-mana, orang akan pergi. Dan apa sahaja disediakan, orang akan terima.”

“Apabila sudah ada jenama, bagaimana hendak lindungi hak kita? Kena lindungi dengan intellectual property (IP / harta intelek), kena ada trademark. Kalau tidak, orang lain guna nama sama, you tak boleh ambil tindakan.”

“Contohnya, Ali Fried Chicken. Ali lain, kampung lain. Dia buat rasa lain, cara lain. Tanpa IP, you tak boleh lindungi jenama sendiri.

Puan Aliya bercerita logo halal JAKIM pernah di-IP-kan oleh pihak lain di Jerman. Akibatnya, mereka menyalah gunakan logo ini dengan meletakkan logo halal pada makanan bukan halal di Jerman. Logo itu bukan sahaja menulis Ha-Lam-Alif-Lam, tetapi turut diletakkan tulisan ‘Malaysia’.

“Orang Islam seperti orang Turki, apabila nampak halal Malaysia, mereka beli tanpa soal.”

“Jadi susahlah. Apabila Malaysia hendak ambil tindakan, makan masa. Nak bawa ke mahkamah dan sebagainya. Kerana dia tidak daftar hak milik intelek di sana. Kalau didaftarkan, dia boleh ambil tindakan (dengan lebih mudah),” Tan Sri mengulas.

“Kadang-kadang kita lupa itu. Apabila kita sudah ada jenama yang baik, kena ingat perkara ini.”

“Macam kami di Vocket pun, kami sudah IP-kan jenama kami,” saya merancakkan perbualan.

“Bagus. Kenapa you buat begitu?” Tan Sri sengaja mencabar minda. “Macam jenama Upin Ipin. Di Indonesia, ada yang menciplak jenama ini. Jadi syarikat Les’ Copaque kena ambil tindakan.”

“Pada mulanya untuk ambil tindakan di Indonesia, susah. Kerana dahulu, harta intelek ini tidak didaftarkan di sana. Di Malaysia sudah daftar,” Tan Sri berkongsi.

“Maknanya, kena mendaftar di setiap negara?” Cik Puan Roziyah ingin tahu.

“Ambil contoh, katakan, Nasi Lemak Timah. Andai dia buat kecil-kecilan, bisnes keluarga sahaja, tidak mengapa. Tetapi apabila bisnes mula dibesarkan, harta intelek mula menjadi penting.

“Apabila jenama Nasi Lemak Timah tidak di-IP-kan, katakan ada orang lain di negeri lain, bina bisnes menggunakan nama yang sama dan di-IP-kan, lama-lama jenama Nasi Lemak Timah yang asli pun boleh jadi dia punya. Kita tak boleh buat apa-apa.

“Harta intelek relevan untuk bisnes yang sedang membesar.

“Tetapi semua bisnes, kalau kita amalkan jihad bisnes, mestilah mempunyai cita-cita untuk bisnes sampai ke peringkat paling tinggi. Kita mahu galakkan usahawan Melayu mesti ada cita-cita tinggi.

“Tan Sri Lim Goh Tong adalah rakyat Malaysia yang paling kaya. Anak beliau lagi kaya. Beliau datang dari China, tidak pergi ke sekolah. Menulis tidak tahu, tandatangan pun tidak tahu, gunakan cap jari sahaja. Beliau boleh berjaya dalam bisnes.”

“Awak fikirkan. Kalau orang yang tiada pelajaran, tidak sekolah, boleh berjaya dalam bisnes, maknanya kita boleh. Sepatutnya pencapaian kita lebih hebat daripada Lim Goh Tong.”

Puan Aliya menambah, “Pendaftaran harta intelek ini ada yang terasa seperti beban, kenapa nak ambil, kan mahal? Tapi ianya adalah satu pelaburan. Kalau tak buat, nanti akan menyesal apabila ada orang ambil alih jenama tersebut. Sayanglah.”

(Artikel ini akan bersambung pada hari Isnin minggu hadapan. Ikuti perkongsian Tan Sri Ali Hashim yang lebih menarik tentang waqaf korporat.)

BACA: 2 Tahun Berhenti Kerja, Saya Belajar 13 Perkara Ini Tentang Bisnes


Tan Sri Ali Hashim, Bekas CEO JCorp Meninggal Dunia

Tan Sri Ali Hashim, bekas CEO Jcorp, juga merupakan seorang ikon bisnes di Malaysia. Beliau dilaporkan meninggal dunia di sebuah pusat perubatan di Damansara pada jam 3.30 pagi tadi.

Tan Sri Ali Hashim, berusia 67 tahun, menerajui Johor Corporation (JCorp) selama 28 tahun, iaitu dari Januari 1982 sehingga Julai 2010.

Di bawah kepimpinan beliau, Johor Corporation berkembang gah sehingga mampu memiliki 280 buah anak syarikat dengan aset berjumlah RM14 bilion pada tahun 2009.

Beliau, melalui JCorp juga membeli jenama dan syarikat ayam goreng antarabangsa, KFC pada tahun 2006 melalui anak syarikat, Kulim (Malaysia) Bhd.

Beliau juga merupakan orang penting dalam memperkenalkan konsep jihad bisnes dan waqaf korporat di Malaysia.

Didoakan agar roh Tan Sri sentiasa di dalam perlindungan Allah, dan semoga kita meneruskan legasi perjuangan beliau. Al-fatihah.

Ikuti nasihat beliau dalam 3 artikel ini: Benda Penting Tentang Bisnes, Penjenamaan, Waqaf Korporat.


Tan Sri Dr Zeti Akhtar Aziz Dilantik Sebagai Pengerusi Terbaru PNB

Berikutan perletakan jawatan Tan Sri Abdul Wahid Omar sebagai pengerusi PNB, Tan Sri Dr Zeti Akhtar Aziz telah dilantik sebagai pengerusi kumpulan terbaru Permodalan Nasional Berhad (PNB).

Difahamkan perletakan jawatan ini dibuat berikutan keputusannya sendiri bagi memfokuskan masanya kepada anak serta keluarga. Tan Sri Abdul Wahid Omar sebelum ini pernah berkhidmat selama 17 bersama syarikat-syarikat mega melibatkan Telekom Malaysia, Maybank serta UEM-Renong Group.

Menyebut tentang Tan Sri Dr Zeti Akhtar Aziz, beliau sememangnya individu yang tidak asing lagi dalam ekonomi negara. Beliau sebelum ini pernah memengang jawatan sebagai Gabenor Bank Negara sebelum diganti oleh Tan Sri Muhammad Ibrahim.

Tahniah kami ucapkan buat Tan Sri Dr Zeti Akhtar Aziz diatas perlantikan beliau sebagai pengerusi kumpulan PNB. Semoga dengan pelantikannya, orang ramai berpeluang menerima peningkatan dari segi keuntungan menerusi dana-dana yang dilaburkan di PNB.


Bagaimana Aktiviti ‘Pretend Play’ Boleh Bantu Anak Anda Jadi Kreatif

Bila anak sedang bermain set memasak, seolah-olah dialah chef. Bila diberi telefon, beria-ia dia bercakap di telefon seolah-olah sedang bercakap betul-betul. Begitu juga bila memegang lampu suluh, seolah-olah memegang mikrofon lalu menyanyi.

Ya, bahkan sangat digalakkan anak melakukan aktiviti begini. Ia dikenali sebagai pretend and imaginative play, yang mana anak berlakon dan berimaginasi dengan apa yang ada di sekelilingnya. Anak akan meniru dan melakonkan sesuatu watak dan bercerita.

Melalui aktiviti begini, anak boleh belajar kemahiran menyelesaikan masalah dengan berfikir secara kreatif. Contohnya ketika berlakon sebagai doktor dan pesakit, bagaimana mahu periksa tubuh badan, apakah ubat yang perlu.

Jadi anak berupaya menjadi seorang penyelesai masalah yang baik di masa hadapan. Melalui aktiviti begini juga, anak dapat belajar menguasai kemahiran membuat keputusan.

Dipercayai kemahiran bersosial dan bahasa anak boleh meningkat. Apabila anak bercerita dan berlakon, dia sebenarnya menggunakan bahasanya sendiri.

Jika ada perkara yang dia kurang faham atau tiba-tiba hilang perkataan yang sesuai semasa bercerita, pada masa inilah ibu bapa boleh kenalkan anak dengan kosa kata yang baru dan lebih meluas.

Aktiviti ini menyokong perkembangan emosi yang baik. Turut bantu meningkatkan tahap konsentrasi dan perhatian anak pada sesuatu perkara. Selain itu, memberi anak peluang untuk bersosial dan mengekspresikan emosi dan melatih kemahiran motor mereka. Anak juga dapat menyalurkan emosi melalui permainan blok dan boneka, selain menghadapi stres dengan positif.

Sudah tentu bila berlakon dan berpura-pura menjadi sesuatu watak, sisi kreatif anak akan muncul. Anak akan mencipta watak sendiri atau berinovasi dengan watak dan prop yang ada di sekelilingnya. Anak akan belajar kemahiran berfikir secara simbolik dan mencipta sesuatu yang baru. Imaginasi tercipta seawal umur, galakkan sel-sel otaknya berhubung dan berkembang sedari kecil.

Bila bercerita atau melakonkan watak tertentu, banyak perkataan yang anak perlu belajar dan kuasai untuk melengkapkan cerita. Jadi ibu bapa boleh bantu anak kenalkan perkataan yang baru. Melalui aktiviti ini, kosa kata anak akan meningkat secara tak langsung.

1. Berikan lampu suluh pada anak. Kemudian masuk ke dalam bilik yang gelap. Anak boleh belajar tentang kontras antara keadaan gelap dengan terang. Boleh juga cipta cerita atau bermain bayang-bayang.

2. Bawa anak berjalan-jalan di sekeliling taman atau padang. Cuba tiru bunyi burung, hon kenderaan atau tiupan wisel.

3. Dedahkan anak pada pelbagai jenis bunyi dan muzik. Biarkan anak menari dengan bebas mengikut muzik yang didengari.

4. Kumpulkan beberapa jenis bahan dengan pelbagai tekstur contohnya span, kain sutera, kain baldu, kertas pasir dan plastik. Biarkan anak pegang, main dan rasa tekstur setiap bahan. Aktiviti ini juga meningkatkan kemahiran motor anak.

5. Bermain cat air dengan mengisi baldi dengan air dan biarkan anak gunakan air tadi dengan berus cat. Anak mesti seronok ‘menconteng’ dinding dan lantai di laman luar rumah.

6. Sediakan kotak pasir dan beberapa mainan anak seperti haiwan dan kenderaan. Anak boleh bermain sembunyi dan sorok mainan di dalam pasir.

1. Dapat meningkatkan kepintaran anak.
2. Anak belajar menerima dan menangani risiko.
3. Belajar mengawal emosi diri sendiri.
4. Mencabar keupayaan diri dengan bantuan pelbagai jenis alat permainan.

Peralatan dan aktiviti yang dicadangkan di atas perlu dibuat sendiri. Jika anda tiada masa untuk menyediakannya anda boleh dapatkan set pretend play ini terus di Lazada. Terdapat pelbagai aneka pilihan yang disediakan dengan harga diskaun sehingga 60%.

Semoga dengan dorongan sebegini membuatkan anak-anak menjadi lebih kreatif untuk berimaginasi dan berani mencuba melakukan sesuatu meskipun ia kelihatan sukar.


Tan Sri Dr Zeti Aziz Dilantik Sebagai Pengerusi Terbaru Sime Darby Property

Nampaknya sebuah lagi jawatan bakal disandang oleh Tan Sri Dr Zeti Akhtar Aziz selepas dilantik menjadi pengerusi PNB serta ahli majlis penasihat dimana beliau kini berjaya dipilih sebagai pengerusi terbaru Sime Darby Property.

Difahamkan perlantikan Tan Sri Dr Zeti Akhtar Aziz sebagai pengerusi Sime Darby Property ini dibuat bagi mengukuh dan memajukan syarikat pada masa dapan berdasarkan pengalamannya sebelum ini.

Menyebut tentang Tan Sri Dr Zeti Akhtar Aziz, beliau sememangnya individu yang tidak asing lagi dalam ekonomi negara. Beliau sebelum ini pernah memengang jawatan sebagai Gabenor Bank Negara sebelum diganti oleh Tan Sri Muhammad Ibrahim.

Tahniah kami ucapkan buat Tan Sri Dr Zeti Akhtar Aziz diatas perlantikan beliau sebagai pengerusi terbaru Sime Darby Property. Semoga dengan pelantikannya, syarikat ini berpeluang untuk melonjakkan keuntungan dengan jayanya.


Tan Sri Michelle Yeoh Dinobat Ikon Tahun 2022 Oleh Majalah Time

Pelakon Hollywood kelahiran Malaysia, Tan Sri Michelle Yeoh telah dinobatkan oleh Majalah antarabangsa terkemuka, Time sebagai Ikon Tahun 2022 sebagai tanda pengiktirafan terhadap sumbangan besarnya kepada industri perfileman.

Menerusi Instagram majalah itu, Time mengatakan pemilihan aktres yang berusia 60 tahun itu diumumkan atas pencapaiannya yang telah bekerja keras sebagai seorang bintang paling berpengaruh di Asia sejak beberapa dekad lamanya.

Yeoh dilihat sebagai seorang bintang besar untuk dunia perfileman Hong Kong di mana bakatnya melakonkan aksi lagak ngeri sendiri merupakan sesuatu yang jarang dapat dilihat.

Yeoh telah muncul dalam banyak filem Amerika sejak berpindah dari Hong Kong ke Hollywood pada 1997, antaranya filem James Bond, Tomorrow Never Dies, Crouching Tiger, Hidden Dragon, Crazy Rich Asians dan Shang-Chi and the Legend of the Ten Rings.

Beliau kembali menjadi sebutan ramai selepas membintangi filem Everything Everywhere All At Once yang ditayangkan pada Mac lalu. Filem tersebut mengisahkan Yeoh melakonkan watak sebagai isteri dan ibu yang mahu menyelamatkan dunia.

Bagaimanapun, kemunculan Yeoh dalam filem arahan Daniel Kwan dan Daniel Scheinert itu dianggap sebagai detik yang ditunggu-tunggu di mana ramai yang percaya bahawa Yeoh boleh merangkul anugerah Oscar untuk peranan yang dimainkannya dalam filem tersebut.

“Saya ada memikirkannya. Bukan saya sahaja, saya fikir seluruh komuniti Asia turut memikirkannya. Mereka datang kepada saya dan beritahu, kamu melakukan ini untuk kami,” katanya semasa ditemu bual Lucy Feldman.

Yeoh juga turut berterima kasih kepada majalah Time dan sanggat berbesar hati dengan pengiktirafan tersebut.

Sejak empat dekad lalu, Yeoh telah membintangi lebih 70 filem serta menjadi artis Asia pertama menerima Ijazah Kehormat Kedoktoran Falsafah (PhD) dalam seni halus daripada Institut Filem Amerika (AFI) di Los Angeles, California, Ogos lalu.


Tan Sri Michelle Yeoh Jadi Wanita Asia Pertama Menang Anugerah Oscar

Pada bulan Januari lalu Tan Sri Michelle Yeoh secara rasminya adalah pelakon Malaysia dan Asia pertama yang dicalonkan untuk ‘Pelakon Wanita Terbaik’ di Anugerah Akademi tahun ini.

Terkini, Michelle Yeoh telah dinobatkan sebagai pemenang ‘Pelakon Wanita Terbaik’ melalui persembahan luar biasa dalam filem fiksyen sains Everything Everywhere All At Once (2022).

Kemenangan itu menjadikan beliau sebagai rakyat Malaysia dan pelakon Asia pertama yang memenangi anugerah berprestij tersebut.

Bintang kelahiran Ipoh itu menewaskan pelakon Australia dan pemenang Oscar dua kali Cate Blanchett, yang dikatakan pencabar terdekatnya, untuk hadiah lakonan yang diidam-idamkan. Antara calon lain dalam kategori Pelakon Wanita Terbaik termasuk Ana De Armas, Michelle Williams dan Andrea Riseborough.

“Kepada kanak-kanak lelaki dan perempuan kelihatan seperti saya dan sedang menonton ini, ini adalah sinar harapan dan pelbagai kemungkinan. Ini adalah bukti bahawa impian boleh menjadi kenyataan.

“Dan kepada wanita, jangan biarkan sesiapa sahaja memberitahu anda, yang anda tidak boleh berjaya.

“Saya perlu mendedikasikan ini kepada ibu saya, semua ibu di dunia, kerana mereka benar-benar wira-wira, dan tanpa mereka, tiada seorang pun daripada kita akan berada di sini malam ini.

“Dia berumur 84 tahun, dan saya membawa ini pulang kepadanya. Dia sedang menonton sekarang di Malaysia. Saya membawa pulang ini kepada awak.

“Terima kasih kepada akademi, ini adalah sejarah dalam pembikinan,” petik ucapan Michelle Yeoh selepas menerima anugerah tersebut.

Pada awal Januari lalu, Yeoh berjaya memenangi Golden Globe untuk Pelakon Wanita Terbaik dalam Komedi atau Muzikal untuk peranan yang sama, menjadi rakyat Malaysia pertama yang berjaya melakukannya.


Tan Sri Michelle Yeoh Terus ‘Video Call’ Ibunya Sejurus Menangi Trofi Anugerah Oscar

Selepas memenangi ‘Pelakon Wanita Terbaik’ bagi Anugerah Oscar ke-95 sebentar tadi, Tan Sri Michelle Yeoh mengucapkan bahawa kemenangan itu didedikasikan khas buat ibunya, yang mana beliau anggap setiap ibu-ibu di dunia merupakan superhero di dunia.

“Dia berumur 84 tahun, dan saya membawa (anugerah Oscar) ini pulang kepadanya. Dia sedang menonton sekarang di Malaysia. Saya membawa pulang ini kepada awak,” itu sebahagian ucapan Tan Sri Michelle Yeoh selepas menjadi wanita Asia pertama memenangi trofi Oscar.

Sementara di Malaysia pula ahli keluarga Michelle Yeoh telah menghadiri acara Tontonan Eksklusif Oscar 2023 – Kebanggaan Malaysia secara langsung di Dadi Cinema, Pavilion Kuala Lumpur.

Acara eksklusif itu dihadiri lebih 200 tetamu termasuk Menteri Pembangunan Wanita, Keluarga dan Masyarakat, Datuk Seri Nancy Shukri serta Menteri Belia dan Sukan, Hannah Yeoh yang memberi sokongan kepada Yeoh sebagai calon kategori Pelakon Wanita Terbaik pada edisi ke-95 Anugerah Oscar.

A filial daughter , Michelle checked in on her mother straight after she became the first Asian to win the best actress award in the Academy’s 95 year history . Bravo ! 🎉 https://t.co/Ghvs4LYW94 pic.twitter.com/BzqTIJ5cuW

— Melissa Goh (@MelGohCNA) March 13, 2023

Sejurus memenangi anugerah berprestij itu Michelle Yeoh terus membuat panggilan video untuk menunjukkan trofi anugerah berprestij tersebut kepada ibunya, Datin Janet Yeoh.

“Ibu sayangkan awak, tahniah. Malaysia boleh!” para tetamu bersorak selepas Janet, Megan Yeoh dan ahli keluarga lain mengucapkan tahniah kepada Michelle Yeoh yang kini berada di Teater Dolby, Los Angeles.

Janet berkata kepada The Star, beliau sangat berbangga dengan kejayaan Michelle Yeoh.

“Dia memenangi anugerah itu kerana dia seorang yang rajin. Anda boleh lihat dalam cara dia bertarung dalam filem, cara dia beraksi. Dia sangat cantik, berbakat dan bijak juga,” kata Janet.

Antara selebriti tempatan yang hadir bersama Janet menyaksikan detik bersejarah itu termasuk Amber Chia, Nasha Aziz, Sangeeta Krishnasamy dan Henley Hii.

Turut hadir pada majlis itu ialah Datuk Seri Nancy Shukri, Menteri Pembangunan Wanita, Keluarga dan Masyarakat, yang menyampaikan anugerah “Anugerah Wanita Kasih Unggul” kepada Janet sempena Hari Wanita Antarabangsa.


Tan Sri Muhyiddin Yassin Umum Senarai Penuh Menteri Kabinet Baharu Malaysia

Perdana Menteri Tan Sri Muhyiddin Yassin telah menghadap Yang di-Pertuan Agong Al-Sultan Abdullah Riayatuddin Al-Mustafa Billah Shah hari ini bagi mempersembahkan senarai barisan Jemaah Menteri baharu kerajaan.

Jam 5.00 petang tadi, Tan Sri Muhyiddin Yassin telah mengumumkan secara rasmi barisan Jemaah Menteri baharu yang akan menerajui negara.

Berdasarkan keputusan yang diumumkan sebentar tadi, Tan Sri Muhyiddin Yassin memilih untuk melantik empat menteri kanan dalam usaha untuk memperkasakan beberapa aspek penting dalam negara. Beliau juga turut menegaskan tidak ada keperluan untuk melantik Timbalan Perdana Menteri setakat ini.

Turut diwujudkan beberapa Kementerian baharu termasuk Kementerian Perpaduan Negara manakala Mufti Wilayah Persekutuan, Dr. Zulkifli Mohamad al-Bakri turut diberikan portfolio sebagai Menteri di Jabatan Perdana Menteri bagi hal Ehwal Agama Islam.

YB Azmin Ali dipilih sebagai Menteri Kanan dan Perdagangan Antarabangsa dan Industri manakala timbalan menteri adalah Lim Ban Hong yang dilantik sebagai senator.

Menteri Kanan dan Pertahanan yang dipilih adalah Dato’ Sri Ismail Sabri bin Yaakob dan timbalannya adalah Dato’ Sri Ikmal Hisham bin Abdul Aziz. Portfolio Menteri Kanan dan Kerja Raya disandang oleh Dato’ Sri Fadillah Yusof manakala timbalan menteri bagi portfolio ini adalah Shahruddin Bin Md Salleh.

Jawatan Menteri Kanan dan Pendidikan disandang oleh Dr. Mohd Radzi bin Md Jidin dan dibantu oleh dua timbalannya iaitu Muslimin Yahaya dan Dr Mah Hang Soon sebagai lantikan senator.

Menteri di Jabatan Perdana Menteri bagi portfolio ekonomi disandang oleh YB Dato’ Sri Mustapa bin Mohamed manakala timbalannya adalah YB Arthur Joseph Kurup. Menteri di Jabatan Perdana Menteri serta tugas-tugas khas disandang oleh YB Dato’ Seri Mohd Redzuan Md Yusof dan timalannya YB Datin Mastura Binti Yazid.

YM Tengku Dato’ Sri Zafrul Tengku Abdul Aziz selaku CEO bagi CIMB Bank dilantik sebagai senator bagi portfolio Menteri Kewangan.  Timbalan Menteri Kewangan pula adalah YB Datuk Abd. Rahim Bin Bakeri manakala Timbalan Menteri Kewangan II adalah YB Mohd Shahar Bin Abdullah.

Menteri di Jabatan Perdana Menteri (Hal Ehwal Sabah dan Sarawak) yang dilantik adalah YB Datuk Seri Panglima Dr. Maximus Johnity Ongkili dan Timbalannya YB Dato’ Hajah Hanifah Hajar Taib.

Menteri Pengangkutan disandang oleh YB Datuk Seri Ir. Dr. Wee Ka Siong dan timbalan menteri YB Haji Hasbi Bin Haji Habibollah. Menteri Alam Sekitar yang dilantik adalah YB Dato’ Tuan Ibrahim Bin Tuan Man dan timbalan Menteri Dato’ Dr Ahmad Masrizal Muhammad yang akan dilantik sebagai senator.

Menteri di Jabatan Perdana Menteri (Parlimen dan Undang-undang) disandang oleh YB Dato’ Takiyuddin Bin Hassan dan timbalannya YB Dato’ Eddin Syazlee Shith. Menteri di Jabatan Perdana Menteri (Hal Ehwal Agama) YB Dato’ Seri Dr. Hj Zulkifli Mohamad Al-Bakri akan dilantik sebagai senator dan timbalan menteri YB Ahmad Marzuk Bin Shaary.

YB Datuk Seri Saravanan A/L Murugan dilantik Menteri Sumber Manusia manakala timbalannya adalah YB Haji Awang Bin Hashim. Menteri Wilayah Persekutuan disandang oleh YB Tan Sri Datuk Seri Panglima Haji Annuar Bin Musa dan timbalannya YB Dato’ Sri Dr Santhara Kumar.

Menteri Wanita dan Keluarga adalah YB Datuk Seri Rina Binti Mohd Harun manakala timbalannya adalah YB Dato’ Hajah Siti Zailah Binti Mohd Yusoff. Menteri Pengajian Tinggi disandang oleh YB Dato’ Dr Noraini Binti Ahmad dan timbalan YB Dato’ Dr Mansor Bin Othman.

Menteri Tenaga dan Sumber Asli YB Dato’ Dr Shamsul Anuar Hj Nasarah dan timbalannya YB Ali Anak Biju. Menteri Dalam Negeri disandang oleh YB Datuk Seri Hamzah Bin Zainuddin manakal timbalannya adalah YB Dato’ Sri Dr Haji Ismail Bin Haji Mohamed Said dan YB Jonathan Yassin.

Menteri Kesihatan disandang oleh YB Dato’ Sri Dr Adham bin Baba serta timbalannya YB Dato’ Dr Noor Azmi bin Ghazali Timbalan dan YB Datuk Aaron Ago Dagang.

Menteri Pertanian dan Industri Makanan adalah YB Datuk Seri Dr Ronald Kiandee dan timbalannya adalah YB Datuk Seri Hj Ahmad Bin Hamzah dan YB Dato’ Haji Che Abdullah Bin Mat Nawi. Menteri Pembangunan Luar Bandar adalah YB Datuk Dr Hj Abd Latiff Bin Hj Ahmad serta dua timbalannya adalah YB Dato’ Abdul Rahman Bin Mohamad dan YB Dato’ Henry Sum Agong.

Menteri Luar Negeri yang dilantik adalah YB Dato’ Seri Hishammuddin bin Tun Hussein dan Timbalan Menteri Menteri Luar Negeri disandang oleh YB Dato’ Kamaruddin Jaffar. Menteri Perdagangan Dalam Negeri dan Hal Ehwal Pengguna adalah YB Datuk Alexander Nanta Linggi dan timbalan menteri bagi portfolio ini adalah YB Dato’ Rosol Bin Wahid.

Menteri Komunikasi dan Multimedia disandang oleh YB Dato’ Seri Saifuddin bin Abdullah dan timbalan menteri YB Datuk Zahidi Bin Zainul Abidin. Menteri Perumahan dan Kerajaan Tempatan adalah YB Hajah Zuraida Kamaruddin dan timbalan menteri YB Dato’ Sri Ismail Bin Abd Mutalib.

Menteri Sains, Teknologi dan Inovasi disandang oleh YB Khairy Jamaluddin dan timbalan menteri YB Ahmad Amzad Bin Hashim. Menteri Pembangunan Usahawan dan Koperasi adalah YB Dato’ Sri Dr Hj Wan Junaidi bin Tuanku Jaafar manakala timbalan beliau adalah YB Datuk Wira Mas Ermieyati Binti Hj Samsudin.

Portfolio Menteri Perusahaan Perladangan dan Komoditi dipegang oleh YB Dato’ Dr Mohd Khairuddin Bin Aman Razali dan timbalan menteri YB Dato’ Sri Dr Wee Jeck Seng dan YB Willie anak Mongin. Menteri Pelancongan, Kesenian dan Kebudayaan adalah YB Dato’ Sri Hajah Nancy Binti Shukri dan timbalan menteri YB Datuk Dr. Jeffrey G. Kitingan.

Menteri Perpaduan Negara disandang oleh YB Datuk Halimah Binti Mohamed Sadique dan timbalan menteri YB Dato’ Sri Tiong King Sing. Menteri Belia dan Sukan bakal diterajui oleh YB Dato’ Sri Reezal Merican Bin Naina Merican timbalan menteri Wan Ahmad Fayhsal Bin Wan Ahmad Kamal yang akan dilantik sebagai senator.

Semoga barisan kabinet negara ini mampu membawa negara ke mercu kejayaan yang lebih gemilang.

Berikut beberapa berita berkaitan Tan Sri Muhyiddin Yassin yang lain. Klik pada pautan di bawah.

Muhyiddin Yassin Dilantik Perdana Menteri Ke-8

Indonesia ‘Claim’ Muhyiddin Sebenarnya Berasal Dari Riau Dan Berketurunan Bugis

Netizen Luah Perasaan, ‘Hashtag’ #NotMyPM Mula Kedengaran Sejak Muhyiddin Dilantik PM Ke-8


Tan Sri Razarudin Dilantik Ketua Polis Negara Baharu, Datuk Seri Ayob Khan Jadi Timbalannya

Hari ini Tan Sri Razarudin Bin Husain @ Abd Rasid dengan rasminya telah dilantik sebagai Ketua Polis Negara secara kontrak selama dua tahun berkuatkuasa mulai 23 Jun 2023 sehingga 22 Jun 2025.

Manakala Datuk Seri Ayob Khan Bin mydin Pitchay pula dilantik sebagai Timbalan Ketua Polis Negara mulai 23 Jun 2023. Pelantikan tersebut bagi menggantikan Tan Sri Razarudin yang dilantik sebagai Ketua Polis Negara.

Kedua-dua pengumuman itu dibuat oleh Kementerian Dalam Negeri, Datuk Seri Saifuddin Nasution Bin Ismail melalui laman Facebook.

“Kerajaan mengucapkan syabas dan tahniah di atas pelantikan ini,” kata Datuk Seri Saifuddin Nasution.


Tan Sri Shahrir Persoal Mana RM4.3 Bilion Hasil FGV

Tan Sri Shahril Abdul Samad selaku pengerusi Lembaga Kemajuan Tanah Persekutuan (Felda) baru-baru ini mempersoalkan ke mana perginya wang berjumlah RM4.3 bilion hasil penyenaraian  penyenaraian Felda Global Ventures (FGV).

Menurut laporan,  beliau yang juga merupakan ahli parlimen Johor Bahru berkata Felda memperolehi RM6 bilion hasil penyenaraian FGV di Bursa Malaysia.

“Felda mendapat RM6 bilion hasil penyenaraian FGV iaitu harta bisnes Felda. Daripada jumlah itu, RM1.7 bilion kita belanjakan sebagai durian runtuh.

“Kita sampaikan kepada peneroka dan keluarga mereka iaitu RM15,000 satu keluarga dan ada bakinya RM4.3 bilion lagi.

“Jadi RM4.3 bilion ini mana pergi?,” katanya pada satu Program Gotong Royong Cegah Wabak Denggi yang diadakan di Pangsapuri Taman Larkin Idaman A, di Johor Bahru.

Selain daripada itu beliau turut berkata, di bawah laporan Ketua Audit Negara, kira-kira RM200 juta dibelanjakan untuk pelbagai program dan ada yang dibuat tanpa kelulusan. Perkaran ini sudah tentu mengecewakan peneroka Felda yang begitu menyanjungi peranan agensi tersebut.

“Nak dapatkan balik, kita akan berusaha. Tapi tak mungkin kita dapat balik RM200 juta pasal sudah habis. Dilaporkan dibuat macam-macam tanpa kelulusan, protokol atau keadaan yang sepatutnya

“Sebab itu tugas saya ialah cuba betulkan kedudukan kewangan Felda. Duit bukan tiada, tapi ialah…mungkin disalah belanja,” katanya

Beliau turut menegaskan  adalah menjadi tanggungjawabnya dan pengurusan Felda pada hari ini untuk mengembalikan keyakinan di kalangan pengurusan kakitangan lembaga tersebut.

“Ia bermula daripada dalam iaitu daripada Felda itu sendiri. Jadi itu tugas saya sebagai pengerusi Felda,” katanya.


Protected: Perkongsian Bersama Tan Sri Shahrir Samad Buka Mata Kami Tentang Beberapa Isu Ini

This content is password protected. To view it please enter your password below:


Tan Sri Tony Fernandes Sahkan Pembelian 66 Airbus 330

CEO kumpulan AirAsia, Tan Sri Tony Fernandes pada minggu ini mengesahkan syarikat penerbangan kos rendah miliknya telah membuat tempahan bagi 66 unit pesawat Airbus 330.

Difahamkan pertambahan pesawat ini bakal membantu AirAsia X menambah laluan ke serata dunia. Lebih hebat, Tan Sri Tony Fernandes turut mengatakan pihak mereka mungkin akan menambah lebih lagi pesawat dalam masa terdekat ini.

We have ordered the 330 but to finally confirm it we must make sure price is right. Performance is right . Engine is right. PDP is right. And performance of the 330 251 tonne is right. If right the plane we dreamt of and fought for and then we can order more. Or else

— Tony Fernandes (@tonyfernandes) July 3, 2018

Off to airbus today in toulouse. Lots to discuss. The 330 neo with rolls Royce engines. They 251 tonne can reach london. The 321 we think is a great plane. Maybe order more ? Business is strong. Bring airbus to malaysia ? More jobs.

Tahniah kami ucapkan buat Tan Sri Tony Fernandes dan AirAsia. Melihat kepada langkah yang dibuat AirAsia, adakah kita akan melihat syarikat penerbangan kos rendah ini bakal membuka kembali laluan ke Eropah tidak lama lagi. Sebelum ini ura-ura bertiup kencang dimana London mungkin akan menjadi destinasi terbaru AirAsia.


‘Tanah Ini Milik Kami’- Jawapan Influencer Israel Dalam Live Caprice Bikin Netizen Bengang

Semalam, Caprice telah persidangan video secara langsung di Instagram bersama dua influencer di Israel iaitu Shiraz dan Orin. Live tersebut mendapat perhatian ramai dan ditonton 202,000 orang.

Menurut Caprice, tujuan beliau mahu live bersama penduduk Israel ini bukanlah mahu menghentam sesiapa tetapi lebih kepada ingin menanam idea baru dalam kalangan penduduk di sana tentang isu pergelutan kemanusiaan di Palestine.

Menerusi live tersebut, dapat dilihat Caprice cukup bersabar dalam berhujah apabila Shiraz dan Orin dilihat tidak menjawab soalannya dengan baik dan bertindak seperti mahu cari gaduh.

A post shared by Caprice (@capriceofficial)

Bukan itu sahaja, apabila ditanya mengapa Israel mahu mengambil tanah Palestine, jawapan mereka cukup mudah kerana mereka tiada tempat untuk dituju dan mahu mengambil semula tanah mereka serta tindakan yang dilakukan oleh mereka tidak salah.

Bahkan, live tersebut kelihatan tegang apabila berlaku pendebatan apabila wanita berkenaan yang dipercayai tidak suka dengan soalan yang dilontarkan oleh Caprice.

Malah, Caprice juga dilihat berhujah dengan fakta walaupun menerima jawapan yang tidak berasas daripada kedua-dua individu tersebut. Live yang berlangsung selama 2 jam tersebut berjaya meraih perhatian netizen dan rata-rata netizen menzahirkan rasa berang mendengar jawapan kedua-dua individu itu.

Peh mat topi nasi gaduh dengan askar zionis beb. Pening aku sebab taknak kalah beb 🤣 pic.twitter.com/GKIKg7V9Jh

This whole conversation is useless, I stop watching it after 5 minutes. When asked, why the israeli soldiers attacked the muslim when they were praying at Al-Aqsa Mosque, she said the muslim attacked them first. When Caprice showed her the map, she said the map is wrong. pic.twitter.com/VGNNCNqsTK

— Mira Sham 🇲🇾 #FreePalestine 🇵🇸 (@mirasham89) May 20, 2021

#Visitisreal to see beauty with no brains. #IStandWithIsrael, SIKE. Twisting facts, heartless, knowledge deficiency, lazy to read.

Respect caprice for his patienceTabik spring 👍🏼👍🏼👍🏼 pic.twitter.com/O6NwQ2IsSa

The fact that she denied about the truth of this map actually pisses me off but Islam teaches us to guide people. I respect Caprice for always giving her the chance to speak for herself & likewise to her too for giving Caprice the chance too. 🇵🇸🇲🇾 #IStandWithPalestine pic.twitter.com/2h2aJTT5bH

I really do agree that love advices and encouragement is not just have to be taught among children only. Sometimes adult people need it the most. In any of cases, it is true that communication is one of the most important tools. Congrats bro caprice ! ✨ pic.twitter.com/ZBjo4LRe6D

Para netizen turut mengatakan buang masa berhujah dengan orang yang tidak berilmu dan berfikiran sempit. Malah, rata-rata netizen hormat dan bangga pada Caprice kerana anjurkan platform seperti itu untuk memberikan kebenaran bersama fakta kepada para penduduk di Israel.

Tahap kesabaran Caprice ketika live tersebut turut dipuji netizen kerana tidak mendapat jawapan yang diinginkan sepanjang live berlangsung. Sebelum ini, Caprice juga pernah live berdebat secara spontam bersama penduduk di Israel dan turut mendapat perhatian ramai.

Tahukah anda, 30 bomoh di Indonesia serang Israel dengan menggunakan sihir dan roket ghaib? Klik pautan di bawah untuk ketahui lebih lanjut.

Lihat Bagaimana 30 Bomoh Di Indonesia Serang Israel Guna Sihir Dan Roket Ghaib

Apa Yang Anda Perlu Tahu Mengenai Unit 8200, Agensi Risikan Siber Israel